text:
ڤـرهـيـمـڤـونـن ايـت مـروڤـاكـن ڤرهيمڤونن تــراخــيــر يـڠ دحـاضـيـري داتــوق جـلال الديـن عـبـدالـرحـمـن سـبـلـوم مڠڬالس توڬس سباڬاي ڤـڠـاره جابتن اينتڬريتي دان ڤماتوهن ستنداد (JIPS) دبوكيت امان.
سـڤـنـجـڠ لـبـيـه ستاهون برخدمت سباڬاي ڤـسـوروهـجـاي ڤـولـيـس سـابـه، ڤـلـبـاڬاي چابرن دهـادڤـي بـلـيـاو تـرمـاسـوق كـيـس٢ ڤنچوليقن ممبابيتكن كومڤولن ڤنچوليق باڬي منداڤتكن تبوسن اتاو ‘kidnap for ransom’ ا(KFR).
دسباليق ڤلقسانا؞ن ڤرينته بركوروڠ يڠ تله مماسوقي لبيه 30 فاسا، KFR دأكو؞ي بلياو سنتياس ‘مڠيتاي’ كليكا؞ن ڤاسوقن كسلامتن خصوصڽ دزون سلامت تيمور سابه (Esszone) اونتوق ملاكوكن جنايه رنتس سمڤادن.
اونتوق ايت، بلياو ممـبـري ڤنكنن تراوتام كڤد كتوا٢ ڤوليس دا؞يره دEsszone سوڤايا سـنـتـيـاس ڤـيـکا دڠـن ڤـرسـكـيـتـرن سـمـاس ممندڠكن KFR ‘بيجق’ مـڠـمبيل ڤلواڠ درڤد كليكا؞ن ڤاسوقن كسلامتن.
ڤـنـكـنـن ترسبوت جوڬ سباڬاي ڤرايڠتن اڬر مريک تيدق مڠمبيل سيكڤ سمبيل ليوا دسمڤيڠ ڤرلو سنتياس بروسڤادا ترهادڤ اڤ جوا انچمن ترماسوق ممنتاو سبارڠ عناصير يڠ ممڤو مڠڬوڬت كسلامتن نڬري اين.
“مريک اين (KFR) سڤنجڠ ماس منچاري ڤلواڠ دان وقتو يڠ سسواي اونتوق منجالنكن كڬياتن جنايه دEsszone.
“كيت نصيحتكن كتوا٢ ڤوليس دا؞يره دزون بركنا؞ن، ڤيكا دان ڤنتاو سموا معلومت يڠ دتريما اڬر اڤ جوا انچمن سڤرتي ڤنچوليقن تيدق براولڠ،” كاتاڽ.
جـلال الـديـن بـركات، ڤـلـقــسـانـا؞ن ڤـريـنـتــه بـركـوروڠ سـجـق 19 جـولاي تـاهـون لالو ممڤو مـنـجـادي مـيـكانيسمى تربا؞يق باڬي مپكت انـچـمـن جـنايه رنتس سمڤادن دڤنتاي تيمور سابه.
منوروتڽ، سڤنجڠ تاهون اين، سراماي 152 اينديۏيدو دتاهن كران دداڤتي ملڠڬر ڤراتورن ڤرينته بركوروڠ مڠيكوت سيكشن 31 (2) اكتا ڤوليس 1967.
جومله ايت جلسڽ، دداڤتي منيڠكت بربنديڠ 121 اورڠ، تاهون لالو. دمكين انتارا اينتيڤاتي ڤرايڠتن جلال الدين يڠ ‘منيڠڬلكن’ بومي سابه اين دڠن سريبو ساتو چريتا.
تـمـڤـت بـلـيـاو اكـن دڬــنـتـيـكـن دڠن داتوق عبدالرشيد هارون يڠ سبـلوم ايـن مـڠـتـوا؞ي كاوسن كسلامتن خـاص ڤـنـتـاي تـيمور سابه (Esszone).
سلامت برتوڬس دأوچڤكن كڤد كدوا-دوا مريک دالم منجاڬ كدولتن نڬارا.


c: text/html

text:
منتري كماجوان لوار باندر دان ولايه داتوق سري اسماعيل صبري يعقوب ممبريتاهو، ڤڠاجين بهارو اين يڠ ڤرتام دڤركنلكن دنڬارا اين اوليه UCAM.
كاتاڽ، ڤڠاجين اين تله دمولاكن ڤد سيسي جولاي بارو٢ اين دڠن ڤڠمبيلن ڤرتام سراماي 30 ڤلاجر.
”ڤروڬرم ڤڠاجين اين اداله سأيريڠ دڠن اسڤيراسي ترنسفورماسي لوار باندر دالم ممڤركاساكن مودل انسان لوار باندر.
”ڤروڬرم اين دتاوركن باڬي ممبوليهكن ڤلاجر ممباڠونكن مشاركت لوار باندر سچارا مپلوروه درڤد سودوت ايكونومي، ممڤربا؞يقي كواليتي هيدوڤ دان مڠوروس لوار باندر سچارا چكڤ دان ممڤن،“ كات اسماعيل صبري.
بلياو بركات دمكين كڤد ڤمبريتا سلڤس مجليس كونۏوكيشن كوليج اونيۏرسيتي اڬروسا؞ين س مليسيا كالي ک-15 يڠ برلڠسوڠ دديوان كبودايا؞ن دان كسنين سلطان صلاح الدين عبدالعزيز شاه، اونيۏرسيتي ڤوترا مليسيا دسيني هاري اين.
ڤد مجليس ايت سراماي 1,100 ڤلاجر UCAM منريما ديڤلوما دان سيجيل دالم بيدڠ ڤڠاجين ماسيڠ٢، انتاراڽ اياله ديڤلوما سا؞ين س ڤرتانين، ديڤلوما ڤڠوروسن لادڠ، ديڤلوما ڤرنياڬا؞ن تاني دان سيجيل سا؞ين س ڤرتانين.

robotstxt: allowed

filter: keep


text:
ڤاڤرن ريتينا.
دڠن Retina Display ساڠت منعجوبکن. ريتينا ديسڤلى اين ممڤوڽاٴي کتومڤاتن يڠ ساڠت کچيل سهيڠݢ مات کاسر تيدق داڤت مليهتڽ. دڠن تيکنولوݢي ايني، تيکس دبوکو، ايميل دان لامن ويب تمڤق سڤرتي يڠ کرتس يڠ برچيتق. ڤرماٴينن دان ݢامبر جوݢ اکن کليهتن لبيه منونجول دان. سمواڽ ترليهت دڠن لبيه تاجم.
ملتيتسکيڠ.
کيني اندا بوليه مڠندالي اڤليکاسي ڤيهق کتيݢ اندا دان برتوکر سسام اڤليکاسي ترسبوت دڠن چڤتڽ تنڤا ممڤرلمببکن اڤليکاسي يڠ سديا تربوک دان تنڤا ڤرلو ممبذرکن کواسا باتري اندا. فوڠسي کريتيف اين هاڽ ترداڤت ڤد سيستم iOS 4 سهاج.
منوليس دالم بهاس اندا.
ڤاڤن ککونچي iPhone تله دسوايکن اونتوق منايڤ دالم 40 بهاس انتارابڠسا. اي جوݢ دبيني خصوص اونتوق مناٴيڤ دالم بهاس چينا. ڤڠݢونا هاڽ ڤرلو مبوليس داتس سکرين دان حروف يڠ دکهندقي اکن ديڤڤرکن. ڤڠکوݢنا کموديانڽ مميليه ڤرکاتاٴن يڠ سسواي مڠيکوت کونتيکس دان کهندق ڤڠݢونا.
راکمن سچارا HD.
اوليه کران iPhone اندا اکن سنتياس دباوا برسام، اندا تنتو برسديا اونتوق ممبوات راکمن ريڠکس دمان-مان سهاج. دڠن iPhone اندا اکن مراکم دڠن ديفينيسي يڠ تيڠݢي. دڠن ڤرتولوڠن سينسور ايلوميناسي دري سبله بلاکڠ، ۏيديو اکن دراکم دڠن جلس کتيک برادا دتمڤت يڠ چره ماهوڤون يڠ ݢلڤ. دالم سواسان يڠ ݢلڤ، اندا بوليه منچرهکن سيناريو دڠن مڠݢوناکن لمڤو LED يڠ تربينا.


text:
ڤرينته ريمن سهيڠڬ 9 فيبرواري ايت دكلواركن اوليه ڤنولوڠ ڤندفتر محكمه ماجيستريت، خيرول ازهر محمد اسحاق كتيک ڤلاكون تربابيت دباوا اوليه ڤيهق ڤوليس كمحكمه ماجيستريت دسيني هاري اين.
صوفي دريمن باڬي ممبنتو سياستن دباوه سيكشن 15(1)(a) اكتا داده بربهاي 1952 دان بوليه دحكوم دباوه سيكشن 15 اكتا سام يڠ ممڤراونتوقكن حكومن دندا تيدق ملبيهي RM5,000 اتاو ڤنجارا مكسيموم دوا تاهون اتاو كدوا-دواڽ دان دواجبكن براد دباوه ڤڠاوسن ڤوليس سلاما دوا تاهون.
تردهولو، صوفي دباوا اوليه اڠڬوتا ڤوليس كمحكمه بركنا؞ن كيرا٢ ڤوكول 11.25 ڤاڬي دڠن تاڠن برڬاري دان برڤاكاين باجو لوكڤ برورنا جيڠڬ.
صوفي تله دتاهن كيرا٢ ڤوكول 10 مالم تادي سماس حاضير كبالاي ڤوليس موتيارا دامنسارا اونتوق ممبري كترڠن كڤد ڤوليس برسابيت لاڤورن ڤوليس يڠ دبوات اوليه داتوق فريض كاميل بارو٢ اين.


text:
الله سبحان وتعالى تله برفرمن دالم سوره ال-رحمن ايات ٣٣ يڠ برمقصود واهاي سكالين جين دان مأنسي! جك كامو سڠڬوڤ ملينتاسي ڤنجورو لاڠيت دان بومي مك لينتسيلاه! كامو تيدق سڠڬوڤ ملينتاسيڽ ملاءينكن دڠن ككواسأن.
كماجوان ساءين س دان تيكنولوڬي ممبوليهكن مأنسي تروس ممڤرتيڠكتكن ڤنروكان دان ڤڽليديقن ترهادڤ رهسيا عالم سمستا اتاو كوسموس.
سجاره تمدون اسلام تله ممڤرليهتكن ڤنچڤاين دان سومبڠن چندكياوان اسلام دالم بيدڠ استرونومي چوكوڤ مڽرله سواتو كتيك دهولو ملالوءي ڤنچيڤتأن اتاو ڤنموان سڤرتي استرولاب (إبراهيم ال-فازاري)، بالاي چرڤ (ناصرالدين التوسي)، مڠوكور جارق بومي، بولن بينتڠ دان ماتهاري (ابو ال-ابس محمد ابن كثير).
ماله چندكياوان اسلام جوڬ سباڬاي ڤرينتيس مڠڬوناكن ڤڠيرأن برداسركن ماتماتيك دان تريڬونوميتري دالم سيستم استرونومي.
مالهن تيوري هيليوچنتريچ يڠ منجلسكن بهاوا ماتهاري سباڬاي ڤوست عالم سمستا دان دكليليڠي اوليه بومي دان سموا ڤلانيت لاين يڠ دڤوڤولركن اوليه چوڤيرنيچوس (١٤٧٣-١٥٤٣م) دان ڬليلياو ڬليلياي (١٥٦٤-١٦٤٢م) (رجوق عبدال رحمن عبدالله دالم تراديسي فلسفه علمو) تله دأڠڬڤ اوليه سستڠه ڤڠكاجي سباڬاي ڤنموان اصل ال-بيروني (٩٧٣-١٠٤٨م).
اساسڽ ترچاتت دالم القرءان ملالوءي سوره ال-ذومر ايات ٥ يڠ برمقصود: دي منچيڤتاكن لاڠيت دان بومي دڠن (توجوان) يڠ بنر; دي منوتوڤ مالم اتس سياڠ دان منوتوڤكن سياڠ اتس مالم دان منوندوقكن ماتهاري دان بولن، ماسيڠ-ماسيڠ برجالن مڠيكوت وقتو يڠ دتنتوكن. ايڠتله دياله يڠ مها ڤركاس لاڬي مها ڤڠامڤون.
ڤنچڤاين اهلي استرونومي اسلام سواتو كتيك دهولو سچارا اساسڽ تله مڽلساءيكن باڽق ڤرمسئلهن دان كڤرلوان عبادت.
باڬايمانڤون اومت اسلام كيني دليهت اڬق سوڽي دالم ڤنروكان ترهادڤ علمو استرونومي سداڠكن اي بوكن سقدر كڤرلوان اونتوق ڤلقسانأن عبادت، بهكن لبيه درڤد ايت اونتوق مڠنل دان مڠاڬوڠكن ككواسأن الله.
سميمڠڽ تراديسي كوسمولوڬي اسلام يڠ لمڤاو اكن تروس منجادي رجوكن دان اينسڤيرسي اومت نامون اي ڤرلو كڤد كسينمبوڠن درڤد ڬينراسي ستروسڽ.
ڤروڬرام ڤڠهانترن اڠكاسوان نڬارا ك ستيسين اڠكاس انتارابڠسا (اي ايس ايس) ڤد اوكتوبر ٢٠٠٧ ننتي اكن منچاتت ساتو سجاره نڬارا يڠ جولوڠ كاليڽ دالم ڤنروكان اڠكاس لڤس.
ڤروسيس ڤميليهن يڠ سداڠ برجالن باڬي مننتوكن سأورڠ چالون يڠ ترڤيليه سرتا سأورڠ لاڬي اڠكاسوان سيمڤنن درڤد امڤت چالون تراخير يڠ برساءيڠ منجاديكنڽ سواتو ڤركمبڠن مناريق اونتوق دايكوتي اوليه سڬنڤ لاڤيسن مشاركت.
سموڬ ڤركمبڠن اين اكن منجادي تيتيق تولق كڤد ڤلباڬاي اينسياتيف دان كوميتمن يڠ لبيه كومڤريهنسيف دالم مڠمباليقن ڤنچڤاين دان كڬميلڠن اومت اسلام دالم ڤنروكان اڠكاس لڤس.
سكيراڽ ڤميليهن اڠكاسوان ڤرتام يڠ اكن دعمومكن اوليه ڤردان منتري ننتي اداله سأورڠ اسلام، مك بلياو اكن مواكيلي سلوروه اومت اسلام د ڤلانيت بومي اين مڠچاڤي ڤڠالمن دان كعجاءيبن يڠ امت برهرڬ د اي ايس ايس. بوكن ايت سهاج، اڠكاسوان ترسبوت جوڬ ممرلوكن ڤرسديان دان كقواتن روحيييه اونتوق ممباوا سواتو ميسي كروهانيان يڠ چوكوڤ ڤنتيڠ دالم مندوكوڠ نيلاي-نيلاي توحيد دان كچرديقن سڤيريتوال اومت اسلام سرتا مڽلمي حقيقة هوبوڠن سڬالا مخلوق دڠن ڤنچيڤتاڽ.


text:
لياو بركات، اين موڠكين كران جومله كيس ايت سديكيت يڠ مان ستاكت اين هاڽ ترداڤت دوا كيس زيكا دصحكن دمليسيا يا؞يت دسلاڠور دان سابه.
“كيس زيكا اين بوليه برلاكو دمان-مان ڤون دان اوليه ايت كيت ڤرلو برهاتي-هاتي دان ممنتاو كأدا؞ن،” كاتاڽ كڤد ڤمبريتا سلڤس ڤراسمين سيمينر ججق ڤرويرا 2016 اوليه ڤڠروسي لمباڬ ڤلنچوڠن نڬري سمبيلن داتوق محمد رازي كأيل دا؞وديتوريوم موزيوم تنترا دارت دسيني.
بلياو يقين كمنترين كصيحتن دان ڤيهق بركواس تمڤتن (PBT) اكن مڠمبيل لڠكه ڤنچڬهن باڬي ممبندوڠ ڤنولرن ۏيروس زيكا.
سمنتارا ايت، كاتاڽ دري سڬي ڤلنچوڠن دوميستيک، سراماي 62.7 جوتا اورڠ رعية مليسيا ملنچوڠ دالم نڬارا سنديري ڤد تاهون لڤس (2015) يا؞يت ڤنيڠكتن 3.3 ڤراتوس بربنديڠ تاهون سبلومڽ.
“والاوڤون كتيبا؞ن ڤلنچوڠ اسيڠ كنڬارا كيت منورون تاهون لڤس تتاڤي كيت داڤتي رعية نڬارا اين ملنچوڠ دالم نڬارا سنديري. جادي كيت تاهو اورڠ كيت تيدق بركونجوڠ كلوار نڬارا ساڠت، مريک ملنچوڠ دالم نڬارا سنديري،” كاتاڽ. – برنام


text:
ڤپاپي يڠ سدڠ ملواسكن كواس موزيکڽ دأميريكا شريكت ايت، كيني حاضير دڠن كوليكسي سليندڠ اتاو سكف حاصيل كولابوراسي برسام جنام تودوڠ تمڤتن، لوسراۏيلدا.
كرجاسام ايت باڬي مڠحاصيلكن ريكا؞ن اونيک يڠ منڤتي چيتا راس يونا سنديري سباڬاي وانيتا مسلم يڠ ڬمر مڠڬاياكن فيشن سوفيستيكيتد برچيريكن إسلام.
ساي سوكاكن ريكا؞ن كوليكسي سليندڠ يڠ چنتيق دان دچيتق دڠن ۏارياسي ورنا اونتوق دسسوايكن اوليه ڤلباڬاي لاڤيسن عمور.
براينسڤيراسيكن درڤد ڤرجالنن سني ساي دان دترڤكن كڤد چيتقن چورق، تيڬ ريكا؞ن يونا فور لوسراۏيلدا (YfL) دڤركنل يا؞يت Le Journa، Treasor دان Essential.
Le Journa ممباوا مقصود ڤڠالمن دان ڤرجالنن ساي سباڬاي ڤموزيک، ماناكالا Treasor ڤولا مڠتڠهكن ايليمن٢ يڠ دڬمري دان Essential اياله چورق يڠ برعنصور مينيماليس.
ساي توروت ملتقكن ليريک لاڬو ساي سنديري سباڬاي ورنا كاتڬوري باڬي ممودهكن ڤمبلي مڠيڠتي چورق ڤيليهن مريک.
كوليكسي اين ڤستيڽ اكن ممبڠكيتكن ساتو فينومينا بهارو يڠ باكل مڠوبه ڤرسڤيكتيف دان ڤرسيڤسي ترهادڤ ڤماكاين سليندڠ.


text:
نامون، بربيذا باڬي سأورڠ ڤميليق بيڠكيل، حسن الدين دا؞يڠ بيتا، ’هوتڠ‘ ڤلڠڬنڽ دأڠڬڤ لڠساي جک مريک ممباچ القرءال يڠ دسدياكن دبيڠكيلڽ ايت سلاما 1 جم. بهكن، دي توروت مماسڠ سڤندوق ددينديڠ بيڠكيلڠ يڠ ترتوليس:
’ماو سلامت دنيا اخرة، شرطڽ جالنكن سموا ڤرينته اﷲ دان تيڠڬلكن لارڠنڽ دان جک ماو اولي ڬراتيس اتاو سرۏيس ڬراتيس شرطڽ باچ القرءان 1 جم، براڤ سيه ڬاجيمو سمڤاي تيڠڬلكن صلاة؟
ترپات ستياڤ ڤركاتا؞ن يڠ ترترا دسڤندوق ترسبوت اكن ممبواتكن ستياڤ ڤلڠڬنڽ ترفيكير بتاڤ ڤنتيڠڽ منجاڬ صلاة دان ممباچ كتاب سوچي ترسبوت. سلاما منديريكن بيڠكيل كچيل ترسبوت، دي سام سكالي تيدق ڤرنه ممببنكن ستياڤ ڤلڠڬنڽ يڠ ماهوكن كندرا؞ن مريک تتاڤي تيدق ممڤوپا؞ي واڠ.
منوروتڽ، دي مولا منرڤكن سيستم ترسبوت سجق رمضان تاهون لالو يڠ برتوجوان اونتوق مڠاجق ستياڤ ڤلڠڬن خصوصڽ مشاركت سكيتر اونتوق ممباچ القرءان دان مڠاباديكن ديري كڤد اﷲ سبحانه وتعالى.
”ساي ماهو مڠاجق كڤد كبا؞يقن دان ساليڠ مڠيڠتكن انتارا ساتو سام لا؞ين اكن توجوان كيت هيدوڤ ددنيا اين. دڠن مڠاجي سوده تنتو داڤت مپدركن كيت بهاوا كهيدوڤن ددنيا ايت سمات-مات اونتوق مپمبه كڤد سڠ ڤنچيڤتا.
”سلا؞ين منچاري ڤهلا، كيت جوڬ داڤت منجالينكن هوبوڠن صلاةالرحيم دڠن ڤـڠـونـجـوڠ بـهـارو،“ كـاتـاڽ كڤد Liputan6.com دبـيـڠـكـيـلـڽ، دجـالـــن هيرتسنيڠ، دسيني بارو٢ اين.
بيڠكيلڽ يڠ براد تيدق جا؞وه درڤد ڤجابت ڤنديديقن كوتا ماكاسر، دديريكن سجق تاهون 2004. سلا؞ين درڤد منجادي ڤونچا رزقيڽ سكلوارڬ، دي جوڬ مپاتاكن هارڤن اڬر بيڠكيلڽ داڤت منجادي واده مڠاجق مشاركت كأره كبا؞يقن.
سڤنجڠ منرڤكن سيستم ترسبوت، حسن الدين مڠكو؞ي سريڠ منريما ڤنداڤتن يڠ اڬق با؞يق باڬي منروسكن كلڠسوڠن هيدوڤ برسام كلوارڬ كچيلڽ. كاتاڽ، ڤركارا ترسبوت منداڤت كبركتن درڤد يڠ مها اسا.


text:
منوروت انوار، دي مڠالمي تكنن دان كموروڠن تروق سلڤس كونسرت يڠ دجدوالكن ڤد 21 جانواري لالو دڤڠڬوڠ انيۏرساري، تامن تاسيق ڤردان، كوالا لمڤور ترڤقسا دبطلكن ايكورن كأدا؞ن كصيحتنڽ.
سهاري سبلوم كونسرت، ساي تيبا٢ كهيلڠن سوارا كران مڠهيدڤ laryngitis يڠ مليبتكن كوتق سوارا دان دنصيحتي اوليه دوا دوكتور ڤاكر اونتوق تيدق منروسكن كونسرت ايت.
ڤمبطلن كونسرت ايت ممبريكن تكنن دان ساي منجادي موروڠ سرتا فوبيا اونتوق منجنجيكن كونسرت ستروسڽ كڤد ڤمينت ستيا،‘ كاتاڽ كتيک دتمو؞ي دالم ڤروڬرم انوار زين ابلوم تا؞ور 2017 دمايدين ڤولا، سبڠ، دسيني سمالم.
برسمڤنا ڤروڬرم ترسبوت، انوار دجڠک اكن منمو؞ي ڤمينتڽ دتيڬ لوكاسي مايدين دسراوق دان دوا دسمننجوڠ سهيڠڬ 30 اڤريل دڤن.


text:
KHUTBAH PERTAMA
اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 2 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا . الحَمْدُ ِللهِ الَّذِى وَفَّقَنَا لِعِبَادَتِهِ . وَجَعَلَ هذَا اليَوْمَ فَرْحًا لِعِبَادِهِ الُمتَّقِيْنَ الَّذِيْنَ فَازُوْا بِصِيَامِ رَمَضَانَ وَقِيَامِهِ .وَأَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ . أَمَّا بَعْدُ …. فَيَا أَيُّهَا المُسْلِمُوْنَ اتَّقُوْا اللهَ حَقَّ تُقَاتِهِ وَلاتمَوُتُنَّ إِلا وَأَنْتُمْ مُسْلِمُوْنَ …..
فرمان الله دالم ايات 8 دان 9 سورة آل عمران :
رَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً ۚ إِنَّكَ أَنتَ الْوَهَّابُ ﴿٨﴾ رَبَّنَا إِنَّكَ جَامِعُ النَّاسِ لِيَوْمٍ لَّا رَيْبَ فِيهِ ۚ إِنَّ اللَّـهَ لَا يُخْلِفُ الْمِيعَادَ
مقصودڽ : “واهي توهن كامي! جاڠنله اڠكو مميسوڠکن هاتي كامي سسودە اڠکو بري ڤتونجوق کڤد كامي ، دان کورنياکنله کڤد كامي ليمڤه رحمة دري سيسيمو; سسوڠݢوهڽ اڠکو جواله توهن يڠ مليمڤه-ليمڤه ڤمبرينڽ. “واهي توهن كامي ! سسوڠݢوهڽ اڠکاوله يڠ اکن مڠهيمڤونکن سکالين مأنسي ، اونتوق منريما بالسن ڤد ) سواتو هاري ( هاري قيامة) يڠ تيدق اد شك ڤدڽ “. سسوڠݢوهڽ الله تيدق مموڠکيري جنجيڽ.
مسلمين دان مسلمات يڠ درحمتي الله،
سلامت هاري راي عيدالفطري داوچڤکن کڤد سلوروه قوم مسلمين دان مسلمات. کيت بارو سهاج ملالوءي تربية رمضان يڠ مروڤاکن سواتو ڤروسيس دالم ملاهيرکن همبا الله يڠ برتقوى. کسرونوقكن مڽمبوت هاري راي جاڠن ملالايکن کيت اونتوق مموهون کڤد الله اݢر سݢالا عملن صالح کيت دتريما دان دوسا کيت ڤولا دأمڤونکن. کيت جوݢ مموهون اݢر الله منجاديکن کيت سبڬـاي همباڽ يڠ داڤت منروسکن عمل صالح حاصيل درڤد تربية رمضان ڤد بولن٢ يڠ لاٴين دڠن ڤنوە استقامة. انتارا ﭼارا أونتوق مميليقکي صفة استقامة إياله [ 1 ] ممهمي دان مڠعملکن دوا کليمة شهادة دڠن باءيك دان بنر کران تنڤا مڠنالي الله سرتا طاعة کڤدڽ مڽببکن مأنسي تيدق کنل سياڤ ديريڽ دان توجوان دي دجاديکن سرتا كمان تمڤت کمباليڽ سلڤس اين [ 2 ] سنتياس مڠکاجي القرءان دڠن مڠحياتي دان مرنوڠکنڽ کران القرءان مروڤاکن اوبت موجراب دالم مڠوباتي ڤڽاکيت ظاهير دان باطين [ 3 ]التزام اتاو برتروسن دالم منجالنکن شريعة الله ترماسوق عمل عبادة سڤرتي صلاة برجماعة ، ڤواسا ، ممباچ القرءان ، برذکر، برصدقة، منوتوڤ عورة ، ممعمورکن مسجد دان سباݢايڽ بوکن تروس برهنتي دڠن برلالوڽ رمضان
قال الرسول e: أَحَبُّ الأَعْمَالِ إِلَى اللَّهِ تَعَالَى أَدْوَمُهَا وَإِنْ قَلَّ
مقصودڽ : عملن يڠ ڤاليڠ دچينتاٴي اوليه الله اداله عملن يڠ برتروسن والاوڤون ايت سديکيت. سيتي عائشة سنديري کتيك ملاکوکن سواتو عملن سلالو برکإيڠينن کراس أونتوق مروتينکنڽ سچارا برتروسن
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
ﭼارا أونتوق مميليقکي صفة استقامة يڠ ك-[ 4 ] سوك ممباچ قيصهة اورڠ صالح سهيڠݢ بوليه دجاديکن ايکوتن دان تلادن دمان القرءان باڽق منچريتاکن قيصة٢ ڤارا نبي ، رسول دان اورڠ٢ يڠ برايمان تردهولو. فرمان الله دالم اية 120 سورة هود:
َكُلًّا نَّقُصُّ عَلَيْكَ مِنْ أَنبَاءِ الرُّسُلِ مَا نُثَبِّتُ بِهِ فُؤَادَكَ ۚ وَجَاءَكَ فِي هَـٰذِهِ الْحَقُّ وَمَوْعِظَةٌ وَذِكْرَىٰ لِلْمُؤْمِنِينَ
مقصودڽ : دان تياڤ٢ بريتا دري بريتا رسول٢ ايت ، كامي چريتاکن کڤدمو ( واهي نبي محمد ) ، اونتوق منتڤکن هاتيمو دڠنڽ. دان تله داتڠ کڤدمو دالم بريتا اين کبنرن دان ڤڠاجران سرتا ڤرايڠتن باݢي اورڠ٢ يڠ برايمان
[ 5 ] ممڤرباڽق دعاء ڤد الله اݢر دأنوݢرهکن صفة استقامة انتاراڽ
يَا مُقَلِّبَ الْقُلُوبِ ثَبِّتْ قَلْبِي عَلَى دِينِكَ
مقصودڽ : واهي توهن يڠ ممباليق-باليقکن هاتي ، تتڤکن هاتيکو د اتس اڬام-مو
اللَّهُمَّ إِنِّي أَعُوذُ بِكَ مِنَ الْحَوْرِ بَعْدَ الْكَوْرِ
مقصودڽ : واهي توهنکو ، اكو برليندوڠ دڠنمو درڤد ترڤيسوڠ دري لنداسن يڠ بنر ستله منداڤت هداية ( ايمان ).
[ 6 ] سنتياس برݢاٴول دڠن اورڠ٢ صالح د مان تمن باڽق ممڤڠاروهي چورق هيدوڤ سسأورڠ سامادا كأرە کبأيقکن اتاو ترهيريت کڤد کجاهتن. جاوهي تمڤت اتاو ڤرکارا يڠ مندوروڠ کڤد معصية
قال الرسول e: مَثَلُ الجَلِيسِ الصَّالِحِ وَ الجَلِيسِ السَّوْءِ، كَحَامِلِ المِسْكِ وَنَافِخِ الكِيرِ، فَحَامِلُ المِسْكِ: إِمَّا أَنْ يُحْذِيَكَ، وَإِمَّا أَنْ تَبْتَاعَ مِنْهُ، وَإِمَّا أَنْ تَجِدَ مِنْهُ رِيحًا طَيِّبَةً، وَنَافِخُ الكِيرِ: إِمَّا أَنْ يُحْرِقَ ثِيَابَكَ، وَإِمَّا أَنْ تَجِدَ رِيحًا خَبِيثَةً – رواه البخاري ومسلم
مقصودڽ : “برصحابة دڠن اورڠ يڠ صالح دان دڠن اورڠ يڠ جاهت سأومڤاما برکاون دڠن ڤڠيدار ميڽق واڠي دان توکڠ بسي (يڠ مڠهمبوس بار اڤي) . ڤڠيدار ميڽق واڠي سام اد دي ممبري اندا سبهاݢين اتاو اندا ممبلي باٴو-باٴون درڤدڽ اتاو سکورڠ-کورڠڽ اندا منداڤت جوݢ باوڽ. ماناکالا توکڠ بسي ڤولا سمأدا دي مڽببکن باجو اندا ترباکر اتاو اندا منداڤت باٴو يڠ هاڤق.”
مسلمين دان مسلمات يڠ دحرمتي سکالين،
برکومڤولڽ کيت د تمڤت يڠ موليا اين ڤد هاري يڠ موليا باݢي مڠهيدوڤکن سنة نبي e اونتوق دڠن سام٢ منونايکن صلاة سنة هاري راي ستروسڽ مندڠر نصيحة ملالوءي خطبة. إسلام مڠاجق کيت برکاسيه سايڠ انتارا ساتو سام لاٴين سرتا مڽوبورکن بودايا علمو ترماسوق ڤد هاري راي يڠ موليا اين. تنڤا کاسيه سايڠ مك کأداٴن كلوارݢ ڤورق ڤوراندا، مشارکة منجادي هورو-هارا، دنيا دڤنوهي ڤڤراڠن سيني سان. رمضان تاهون اين دکجوتکن دڠن ڤمبونوهن سأورڠ ڤکرجا سبواە ستيسين TV سواستا دسمڤيڠ جنايه يڠ لاٴين يڠ منونجوقکن انتارا چونتوە بهايڽ کهيلڠن صفة کاسيه سايڠ. بݢيتو جوݢ تنڤا علمو مك ڤرݢرقكن مأنسي منجادي سيا٢ ترماسوق دالم مڠهيدوڤکن هاري راي. بيلا اد علمو مك باڽق ڤهالا درڤد عملن دان ادب هاري راي داڤت دراٴيه سدڠکن تنڤا علمو بوکن ساج ڤهالا تيدق داڤت ماله دکوتوري ڤولا کسوچين هاري راي دڠن دوسا معصية سڤرتي ڤرݢاٴولن بباس ، هيبورن يڠ ملالايکن، ڤمبذيرن، ڤنددهن عورة دان سباݢايڽ.
عقيبة کچيتيقکن علمو راماي يڠ ترجبق دڠن اجاران سست دان مودە ترڤڠاروە دڠن ڤرکارا يڠ جلس مڽليويڠ درڤد شريعة اسلام. 2 بولن لڤس نݢرا دݢمڤرکن دڠن تيندقكن نيکاد سأورڠ يڠ مڠاکو إمام مهدي مڽرڠ ڤجابت ڤنتدبيرن نݢرا د ڤوتراجاي. اوليه ايت کيت واجب سدر بهاوا ڤروسيس دالم مندالمي علمو اڬام برتروسن سلاݢي حياة دکندوڠ بادن. عبارة کات شعير : سموا بکس اکن مڽمڤيت کران ڤنوە جيك سنتياس دأيسي کچوالي بکس علمو د مان إي سماکين ملواس. سماکين باڽق کيت بلاجر مك سماکين کيت مراساکن باڽق لاݢي علمو يڠ کيت بلوم تروکاي. کݢاݢلن دالم منروکاٴي ڤلباݢاي بيدڠ علمو مڽببکن اومة إسلام تروس کتيڠݢالن دالم باڽق بيدڠ سهيڠݢ باڽق برݢنتوڠ کڤد کڤاکرن اورڠ بوکن اسلام. ماله ڤڠاباين ترهادڤ علمو فرض العين يڠ دڤندڠ ريميه تيميه اتس السن ممڤرکاساکن علمو فرض الکفاية توروت منجاديکن سماکين رامي اومة إسلام سنديري سماکين تڠݢلم دڠن مڠجر دنيا سمات-مات. اي عبارة ماهو ککوالا لومڤور تتاڤي تيکيت يڠ دبلي هاڽ ستاکت كفهغ سهاج.
اڤ يڠ ڤاليڠ دتاکوتي مريك اکن کهيلڠن کدوا-دواڽ سکالي سهيڠݢ دنيا يڠ دکجر کچيچيرن ماناکالا اخيرة يڠ باکل دلالوٴي ڤنوە ڤندريتاٴن دان ڤڽسالن. کيت توروت مراسا حيران اڤابيلا نݢرا تله 55 تاهون مڽمبوت کمرديکأن دان سماکين باڽق تومبوە يونيۏرسيتي تتاڤي ماسيه باڽق هوسڤيتل کراجاٴن سأوله-اٴوله تيدق ممڤوڽاٴي دوکتور وانيتا يڠ بوليه مڠوروس بهاݢين کلاهيرن انق سهيڠݢ عورة دان مروة ڤرمڤوان ترڤقسا دددە کڤد دوکتور للاکي. جيك يڠ اد دويت لبيه بوليهله مريك ملاهيرکن انق د کلينيك سواستا يڠ مڽدياکن دوکتور وانيتا تتاڤي باݢايمان رعية يڠ سوسه. اخيرڽ رعية کمبلي سمولا منچاري بيدان كمفوغ اونتوق ملاهيرکن انق اتاو تيدق ڤليق جيك رامي مسلمات ممبري ألسن اونتوق تيدق برانق درڤد منددهکن عورة کڤد دوکتور للاکي. منجادي تڠݢوڠجواب بسر کڤد ڤميمڤين اونتوق مڽلسايکن مسئلة اين اݢر تيدق دببنکن دڠن دوسا يڠ باکل دڤرتڠݢوڠجوابکن د هادڤن الله د ڤادڠ محشر ننتي.
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
دودوقڽ کيت د تمڤت موليا ، ڤد هاري راي يڠ موليا دڠن برلاٴينن جنتينا، عمور ، ڤڠکت، هرتا ممڤو منانمکن راس کاسيه سايڠ انتارا کيت. ديديقكن ڤواسا رمضان دإيکوتي دڠن کواجيڤن برزکاة ستروسڽ نعمة هاري راي د مان سمواڽ اين مموفوق راس کاسيه سايڠ. کاسيه سايڠ ممڤو منمبهکن رزقي دان ممنجڠکن عمور کيت سباݢايمان سبدا نبي e دالم سواتو حديث
قال الرسول e: مَنْ أَحَبَّ أَنْ يُبْسَطَ لَهُ فِى رِزْقِهِ وَيُنْسَأَ لَهُ فِى أَثَرِهِ فَلْيَصِلْ رَحِمَهُ -رواه البخاري ومسلم
مقصودڽ : سسياڤا يڠ ماهو دلواسکن رزقيڽ دان دڤنجڠکن عمورڽ مك هندقله دي مڠهوبوڠکن صلة الرحم
إمام ابن حجر ڤرنه مڽبوت بهاوا نبي اڤابيلا دسبوت تنتڠ حديث اين دهادڤنڽ لالو. بݢيندا منجلسکن دڠن حديث لاٴين يڠ دروايتکن اوليه الطبراني يڠ برمقصود : اي بوکن برمقصود دليواتکن أجل تتاڤي اي برمقصود سسأورڠ ايت دبريکن ذرية يڠ صالح يڠ سنتياس بردعاء اونتوقڽ سلڤس کماتينڽ.
اينله انتارا کبرکاتن عمور يڠ دچاري ياٴيت بوکن سمات-مات باڽق ڤد کوانتيتي اتاو بيلڠن اڠك عمور سباليقڽ والاو ڤون عمورڽ ڤنديق نامون ڤهالا عملن تروس برسمبوڠ ملالوءي دعاء انق يڠ صالح، صدقه جارية، علمو يڠ منبري منفعة دان سباݢايڽ. ماله دري سݢي حياة هيدوڤ اومة نبي محمد سکيتر 60-70 تاهون سهاج بربنديڠ اومة دهولو يڠ منچاڤاي راتوسن ماله ريبوان تاهون نامون دڠن ڤڠانوݢرهن ليلة القدر سبڬـاي چونتوهڽ مك کبرکاتن عمور دڠن ݢنداٴن ڤهالا ملبيهي اومة دهولو. اوليه ايت سباڬـاي ايبوباڤ جاڠن کيت سکالي-کالي مڠابايکن ڤنديديقن اڬام ترهادڤ انق٢ اݢر مريك منجادي انق يڠ صالح يڠ تروس ممبري ساهم سلڤس کماتين کيت ننتي.
جاڠن هاڽ ڤنداي منترنق انق ياٴيت هاڽ تاهو ممبري ماکن ، ڤاکاين ، تمڤت تيڠݢل سهاج کڤد انق سدڠکن علمو دان ديديقكن اڬام دأبايکن سهيڠݢ کيت تيدق ممڤو منومڤڠ دعاء انق-انق. ڤروسيس تربية انق تيدق اکن ترهنتي کچوالي بيلا برلاکو انتارا 2 ڤرکارا سمأدا ايبوباڤ يڠ ماتي دهولو. اتاو انق يڠ لبيه دهولو منيغكال دنيا. ڤروسيس تربية انق عبارة منجاݢ سبواە ڤوهون کايو ياٴيت برمولا دڠن منچاري بنيه يڠ باءيك ياٴيت سوامي صالح دان دتانم ڤولا ڤد تانه يڠ سوبور ياٴيت استري يڠ صالحة. کمودين إي دباج دڠن باج يڠ ترباٴيك دان دسيرام ياٴيت دڠن علمو اݢام.دان نصيحة يغ برݢونا
والاو ڤون ڤوهون ايت تله بسر نامون مستي دجاݢا درڤد ڤاراسيت اتاو ڤرکارا يڠ بوليه مروسقکنڽ ياٴيت معصية دان عنصور نيݢاتيف يڠ بوليه مروساقن ايمان دان اخلاق انق-انق. جاڠن بري السن عمور تله بسر ڤنجڠ ، انق تله کلوار يونيۏرسيتي اتاو ڤون تله برومهتڠݢ مڽببکن ڤروسيس تربية ترهنتي. ترلالو روݢي ممڤوڽاٴي انق يڠ تيدق بربودي دان تيدق ممڤو بردعاء اونتوق ايبوباڤاڽ تراوتام سلڤس کماتين كيت ننتي.
إمام ابن حجر توروت منجلسکن عملن صلة الرحم ممڤو ممبري کبرکاتن عمور دڠن دبري توفيق اونتوق ملاکوکن کطاعتن کڤد الله دان دڤليهارا درڤد ملاکوکن معصية. بركة صلة الرحم جوݢ مڽببکن کبأيقكن سسأورڠ ايت تروس دکنڠ سلڤس کماتينڽ دڠن کهندق الله. اوليه ايت ݢوناکنله کداتڠن هاري راي اين اونتوق مڠهوبوڠ کاسيه سايڠ أنتارا كيت
مسلمين دان مسلمات يڠ دبرکتي الله،
قال الرسول e: لا تَزُولُ قَدَمَا الْعَبْدِ يَوْمَ الْقِيَامَةِ حَتَّى يُسْأَلَ عَنْ أَرْبَعٍ : عَنْ عُمْرِهِ فِيمَا أَفْنَاهُ , وَعَنْ شَبَابِهِ فِيمَا أَبْلاهُ , وَعَنْ مَالِهِ مِنْ أَيْنَ اكْتَسَبَهُ وَفِيمَا أَنْفَقَهُ , وَعَنْ عِلْمِهِ مَاذَا عَمِلَ فِيهِ – رواه الترمذي
مقصودڽ : کدوا-دوا کاکي سأورغ همب تيدق اکن برݢنجق سديکيت ڤون ڤد هاري قيامة سهيڠݢ دتاڽ تنتڠ 4 ڤرکارا ياٴيت : [ 1 ] تنتڠ عمور ، باݢايمان اي هابيسکن، [ 2 ] تنتڠ ماس مودا کمان دي ڤرݢوناکن، [ 3 ] تنتڠ هرتاڽ ، دري مان دڤراوليهي دان باݢايمان دبلنجاکن دان [ 4 ] تنتڠ علموڽ ، اڤاکه يڠ دبوات دڠنڽ
برکومڤولڽ کيت ڤد هاري راي يڠ موليا اين داڤت مراڤتکن يڠ جاٴوە د مان اد انق يڠ سوده لام تيدق برجومڤا ايبوباڤ ، اد يڠ لام تيدق منجڠوق سانق ساودارا دان اد يڠ سوده لام تيدق برجومڤا تمن لاما. ڤرتموان اين سڤاستيڽ دݢوناكن سباٴيك موڠکين دالم مراڤتکن هوبوڠن يڠ سماکين ريڠݢڠ. چوبا ليهت د کيري کانن کيت ، ليهت دڤن دان بلاکڠ کيت. بوليه دکاتاکن کيت دکليليڠ اوليه داتوق نينيق ، ايه ايبو ، استري اتاو سوامي، اديق-براديق، سانق ساودارا دان تمن٢ کيت. اداکه کيت بوليه بايڠکن باݢايمان بوکن سهاج ڤد هاري اين کيت ماهو دودوق برسام مريك باݢي سام-سام مڽمبوت هاري لبارن سباليقڽ کيت ماهو توروت برسام دڠن مريك يغ كيت سايغي اونتوق منعمتي نعمة شورݢ الله د اخيرة کلق. ايڠتله بهاوا اونتوق مماسوقي شورݢ الله تيدق چوکوڤ ستاکت دغن اڠن٢ سهاج تتاڤي مستي دڠن علمو دان ڤڠعملن اڬام دالم کهيدوڤن سهارين. اوليه ايت ڤاستيکن ديري کيت ، اهلي كلوارݢ ، جيران تتڠݢ ، تمن٢ کيت ملقساناکن کواجيڤن اڬام دسمڤيڠ منجاوهي تݢاهن الله.
تربية رمضان باڽق منديديق کيت سوڤاي منجأوهي سݢالا يڠ حرام بوکن سهاج دري سݢي ماکن مينوم ماله مڠاول سݢالا اڠݢوتا يڠ لاٴين سمأدا تاڠن ، کاکي، ڤروت، کمالوان، مات ، ليدە، تليڠا درڤد ملاکوکن معصية درهاك ترهادڤ الله. کيت سبڬـاي رعية بوکن سهاج واجب منݢور کموڠکرن سکيتر کيت ماله يڠ مليبتکن تݢوران ترهادڤ ڤميمڤين سوڤاي ممراڠي سچارا برسوڠݢوه جناية رشوە، ڤچه امانة ، ربا سرتا تيدق منجاديکن حاصيل حرام يڠ مروسقکن اخلاق سباڬاي سومبر يڠ ترلالو دتاݢيه سڤرتي ارق دان جودي د مان چوکاي کدواڽ باݢي تيمڤوە 4 تاهون دري 2006-2011 منجڠکاو RM 24.4 بيليون.
بݢيتو جوݢ مسئلة ککاياٴن نݢارا هاڽ برليݢر د کالڠن اهلي كلوارݢ مريك يڠ برکواس سهاج سهيڠݢ کيت راس ݢرون بيلا اداڽ اورڠ إسلام يڠ بوکن سهاج منجادي ڤمݢڠ ساهم شريکة ارق ڤاليڠ بسر د فيليفينا ماله منداڤت حاصيل جوالن ميڽق کڤد شريکة ڤنربڠن MAS ميليك نݢارا. بتاڤ هينا اڤابيلا مليسيا انتارا ڤڠلوار ميڽق اوتام تتاڤي ممبلي ميڽق درڤد شريکة ارق اونتوق کاڤل تربڠ سنديري. ماله کيت توروت بيمبڠ دڠن ڤلقساناٴن سيستم ڤڠواتکواساٴن Automatik دالم مڽامن ڤساله trafik بوکن ممبنتو دالم مڠورڠکن کمالڠن جالنراي تتاڤي منجادي جالن ڤينتس اونتوق شريکة ترتنتو دالم مڠاٴوت کأونتوڠن مودە ترماسوق ممراس واڠ رعية يڠ ڤولڠ براي. بيلا ڤميمڤين برنياݢ دڠن رعية مك رعية تروس مندريتا د نݢارا سنديري
TV دان اخبار عاشيق مڽيارکن واڠ راتوسن ريڠݢيت يڠ دبري کڤد رعية سداڠکن واڠ راتوسن جوتا ماله بيليون ريڠݢيت يڠ درومڤق ملالوي رشوة دان ڤچه امانة مينتا دحلالکن. سڤاتوتڽ 55 تاهون نݢارا مرديکا مك ڤميکيرن دالم ممبري کسليساٴن کڤد رعية سماکين تربوك بوکنڽ ڤوليتيق بالس دندام سڤرتي ڤنجاجة تروس ممبارا سهيڠݢ رعية کلنتن چونتوهڽ يڠ ماجوريتي إسلام بوکن سهاج دنافيکن royalti ميڽق ماله ڤمبيناٴن لبوهراي اونتوق کمودهن رعية توروت دسکت. بيلا کراجاٴن نكري ايڠين ممبينا لبوهراي رعية مك بوکن سهاج دڤرليچيهکن ماله دتکن ڤولا kontraktor يڠ ايڠين ممبيناڽ.
بݢيتو جوݢ کسليساٴن رعية سلاڠور يڠ مڠچاڤي نعمة اير ڤرچوما دتکن اݢر أير برباير داڤت دجالنکن سمولا. بيلا رعية ماهو ڤنديديقكن ڤرچوما مك اي دکاتاکن باکل bankrap کن نݢارا سداڠکن رشوة دان ڤچه أمانهله منجادي ڤونچا بسر کهنچوران نݢارا. چوبا بايڠکن باݢايمان سواتو هاري ننتي کيت باکل منجادي نݢارا هوتڠ د مان نݢارا سنديري دبباني هوتڠ يڠ بسر ماناکالا رعية د باوە اکن منموٴي الله دالم کأداٴن هوتڠ يڠ بݢيتو باڽق. مڠاڤ تيدق دأمبيل چونتوە درڤد لبيه 20 بواە نݢارا د دنيا يڠ برجاي ممبري ڤنديديقكن ڤرچوما کڤد رعيتڽ . جاديله مؤمن يڠ سبنر يڠ تيدق مودە دجوال بلي دان دتيڤو برکالي-کالي ….قال الرسول e: لاَ يُلْدَغُ الْمُؤْمِنُ مِنْ جُحْرٍ وَاحِدٍ مَرَّتَيْنِ – رواه البخاري ومسلم
مقصودڽ : سأورڠ مؤمن تيدق اکن دسڠت دري لوبڠ يڠ سام 2 کالي
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
KHUTBAH KEDUA
اللهُ أَكْبَرُ ﴿ 3 كالي ﴾ اللهُ أَكْبَرُ ﴿ 3 كالي ﴾ اللهُ أَكْبَرُ كَبِيْرًا و الحَمْدُ ِللهِ كَثِيْرًا وَسُبْحَانَ اللهِ بُكْرَةً وَأَصِيْلا. الحَمْدُ ِللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّ جُنْدَهُ وَهَزَمَ الأحْزَابَ وَحْدَهُ . أَشْهَدُ أَنْ لاإِلهَ إِلا اللهُ وَحْدَهُ لا شَرِيْكَ لَهُ ، وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ ، اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ .أَمَّا بَعْدُ..فَيَا أَيُّهَا المُسْلِمُوْنَ اتَّقُوْا اللهَ وَأَطِيْعُوْهُ وَاعْلَمُوْا أَنَّ اللهَ يُحِبُّ المُتَّقِيْنَ
فرمان الله دالم ايات 160 سوره آل عمران :
إِن يَنصُرْكُمُ اللَّـهُ فَلَا غَالِبَ لَكُمْ ۖ وَإِن يَخْذُلْكُمْ فَمَن ذَا الَّذِي يَنصُرُكُم مِّن بَعْدِهِ ۗ وَعَلَى اللَّـهِ فَلْيَتَوَكَّلِ الْمُؤْمِنُونَ
مقصودڽ : جيك الله منولوڠ کامو منچاڤاي کمناڠن مك تيدق اد سسياڤا ڤون يڠ اکن داڤت مڠالهکن کامو ; دان جيك اي مڠالهکن کامو ، مك سياڤکه يڠ اکن داڤت منولوڠ کامو سسودە الله ( منتڤکن يڠ دميکين ) دان ايڠتله ، کڤد الله جواله هندقڽ اورڠ٢ يڠ برايمان ايت برسرە ديري
مسلمين دان مسلمات يڠ درحمتي الله
تکبير کمناڠن يڠ دلأوڠکن اداله تندا کجايأن دالم تربية رمضان يڠ تله کيت سام-سام لالوي اونتوق لاهير سباݢاي اومت يڠ بݢيتو يقين دڠن سيستيم القرءان دسمڤيڠ تربية ملالوي عبادة ڤواسا دان زکاة فطرة مڽوبورکن لاݢي ڤراسأن مڠمبيل برت تنتڠ ڤندريتأن سودارا سأݢام يڠ لأين تراوتام د فلسطين، عراق، شريا يڠ دلندا ڤڤراڠن. بݢيتو جوݢ ڤندريتاٴن بڠسا Ronghiya د Myanmar دمان كمفوغ مريك دسراڠ، کداي درومڤق، ماکنن درمڤس، ساودارا سأݢام دبونوە تنڤا ڤمبيلأن. ڤميمڤين نݢارا اومة إسلام واجب براد دصف هادڤن دالم ممبنتو سوادارا سأݢام يڠ سداڠ مندريتا بوکن مڠچوت د بلاکڠ موسوە إسلام
تکبيرالله اکبر مروڤاکن اقرار يڠ مڠاتاکن يڠ لاٴين درڤد الله اداله کچيل دان لمه. سموݢ سماڠت مڽمبوت هاري راي برسام دڠن سماڠت دالم ملقساناکن سيستيم القرءان دالم کهيدوڤن سهارين. جيك د سبواە نݢارا د اميريکا شريکة ڤننتاڠن ترهادڤ ڤمباڠونن مسجد دان ڤنراڤن شريعة إسلام د محکمة منجادي باهن کيمڤين اونتوق ممناڠي ڤيليهنراي ڤرليمن مك د مليسيا سڤاتوتڽ کيت مميليه ݢولوڠن يڠ ايڠين ملقساناکن حکوم حدود بوکن ݢولوڠن يڠ ممبري امارن اݢر تيدق دلقساناکن حدود ماله برتيندق مڽامن دمحکمة دسمڤيڠ ڤلباݢاي ڤڠهينأن سفرت حدود مڽببكن أومة إسلام موندور كران كودوڠ تاڠن دان كاكي. باتو أكن هابيس دݢوناكن أونتوق رجم ڤنزنا دان لأين-لأين
کيت جوݢ بردعاء اݢر تيندقكن تروق جاوتنکواس کبڠساٴن بهاݢين اوروسن اݢام Republik Azarbaijan ممرينتهکن کڤد ڤارا خطيب مسجد دسلوروە نݢارا يڠ 90% رعيتڽ مسلم اونتوق ملقساناکن صلاة جمعة ڤد هاري سبت أتس ألسن ڤميندهن ترسبوت کران دنيلاي مڠݢڠݢو جم کرجا. د نݢارا کيت سوده باڽق أدوان اومة إسلام يڠ دسکت درڤد مڠرجاکن صلاة جمعة أتس ألسن سام اوليه ماجيقکن. ڤنجاجه تيدق براني منوکر. چوتي جمعة کڤد احد تتاڤي انق ديديقڽ يڠ مڠاکو ڤجواڠ بڠسا دان اݢام براني منوکرڽ
اللهُ أَكْبَرُ! اللهُ أَكْبَرُ! اللهُ أَكْبَرُ وَلِلهِ الحَمْدُ
سلامت هاري راي عيد الفطري داوچڤكن كڤد سلوروه قوم مسلمين دان مسلمات.باڽقكن برصدقه اڬر مريك يڠ ممرلوكن بنتوان توروت برڬمبيرا دان زيارهيله سانق سودارا ڤد هاري يڠ مليا اين باڬي مراڤتكن لاڬي تالي ڤرسودارأن.ربوتله ڤلواڠ اونتوق منمبهكن ساهم اخيرة دڠن برڤواس انم هاري دبولن شوال باڬي مڽاهوت سبدا نبي e:
مَنْ صَامَ رَمَضَانَ ثٌمَّ أَتْبَعَهٌ سِتًّا مِنْ شَوَّال كَانَ كَصِيَامِ الَّدهْرِ ﴿ رواه مسلم ﴾
مقصودڽ : سسياڤ يڠ تله برڤواس فرض رمضان كمودين دايكوتي ڤولا دڠن برڤواس انم هاري د بولن شوال مك اداله ڤهلاڽ سڤرتي دي برڤواس سڤنجڠ تاهون.
اللّهُمَّ صَلِّ عَلىَ سَيِّدِنَا مُحَمَّدٍ وَعَلَى آلِهِ وَصَحْبِهِ أَجْمَعِيْنَ اللّهُمَّ اغْفِرْ لِلْمُسْلِمِيْنَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ الأحْيَاءِ مِنْهُمْ وَالأمْوَاتِ إِنَّكَ سَمِيْعٌ قَرِيْبٌ مُجِيْبُ الدَّعَوَاتِ وَقَاضِيْ الحَاجَاتِ وَأَلِّفْ بَيْنَ قُلُوْبِهِمْ وَأَصْلِحْ ذَاتَ بَيْنِهِمْ وَانْصُرْهُمْ عَلَى عَدُوِّكَ وَعَدُوِّهِمْ , اللّهُمَّ لا تُسَلِّطْ عَلَيْنَا مَنْ لايَخَافُكَ وَلا يَرْحَمُنَا, اللّهُمَّ انْصُرْ إِخْوَانَنَا المُسْلِمِيْنَ فِى عِرَاق وَفِى فَلَسْطِين وفي سورياوَفِى كَشْمِيْر وَفِى الهِنْد وفى أفغانستانِ وَفِى شِيْشَان وَفِى جَنُوْبِ بِلِيِبين وَفِى إينْدُوْنِيْسِيَا وَفِى تَايْلَنْدِ وَفِى بَلَدِنَا ماليزيا اللّهُمَّ انْصُرِ المُجَاهِدِيْنَ الَّذِيْنَ يُجَاهِدُوْنَ فِي سَبِيْلِكَ فِي كُلِّ زَمَانٍ وَمَكَانٍ. اللّهُمَّ يَا مُنْزِلَ الكِتَابِ وَ يَا مُجْرِيَ السَّحَابِ وَ يَاهَازِمَ الأحْزَابِ اِهْزِمْهُمْ وَانْصُرْنَا عَلَيْهِمْ, اللّهُمَّ عَلَيْكَ بِاليَهُوْدِ وَمَنْ وَالاهُمْ, اللّهُمَّ عَلَيْكَ بِالنَّصَارَى وَمَنْ وَالاهُمْ, اللّهُمَّ عَلَيْكَ بِالهُنَوْدِ وَمَنْ وَالاهُمْ, اللّهُمَّ عَلَيْكَ بِالأمِيرِكَان وَمَنْ وَالاهُمْ, اللّهُمَّ عَلَيْكَ بِالِبرِيطَان وَمَنْ وَالاهُمْ, اللّهُمَّ عَلَيْكَ بِأَحْزَابِ المُشْرِكِيْنَ الطَّاغِيْنَ الظَّالِمِيْنَ وَمَنْ وَالاهُمْ, اللّهُمَّ دَمِّرْهُمْ تَدْمِيْرًا وَ تَبِّرْهُمْ تَتْبِيْرًا وَاجْعَلْهُمْ هَبَاءً مَنْثُوْرًا اللّهُمَّ انْصُرْ مَنْ نَصَرَ دِيْنَكَ وَاخْذُلْ مَنْ خَذَلَ دِيْنَكَ , اللّهُمَّ أَعِزَّ الإسْلامَ وَالمُسْلِمِيْنَ وَأَذِّلَّ الشِّرْكَ وَالمُشْرِكِيْنَ وَدَمِّرْ أَعْدَاءَ الدِّيْنِ وَانْصُرْ عِبَادَكَ المُؤْمِنِيْنَ . اللَّهُمَّ إِنِّا نعُوذُبِكَ مِنْ البَرَصِ، وَالجُنُونِ، وَالجُذَامِ، وَمِنْ سَيِّءِ الأَسْقَامِ تَحَصَّنَّا بِذِى الْعزَّةِ وَالْجَبَرُوْتِ وَاعَتَصَمْنَا بِرَبِّ الْمَلَكُوْتِ وَتَوَكَّلْنَا عَلَى الْحَيِّ الَّذِى لاَ يَمُوْتُ اللّهُمَّ اصْرِفْ عَنَّا هَذا الْوَبَاءَ وَقِنَا شَرَّ الرَّدَى وَنَجِّنَا مِنَ الطَّعْنِ والطَّاعُوْنِ وَالْبَلاَءِ بِلُطْفِكَ يَا لَطِيفُ يَا خَبِيْرُ إِنَّكَ عَلَى كُلِّ شَيْءٍ قَدِيْرٌ اللّهُمَّ تَقَبَّلْ مِنَّا صَلاتَنَا وَصِيَامَنَا وَقِيَامَنَا وَزَكَاتَنَا وَجَمِيْعَ حَسَنَاتِنَا وَاجْعَلْهَا خَالِصَةً لِوَجْهِكَ الكَرِيْم. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. سبُحْاَنَكَ اللّهُمَّ وَتَحِيَّتُهُمْ فِيْهَا سَلامٌ وَآخِرُ دَعْوَاهُمْ أَنِ الحَمْدُ ِللهِ رَبِّ العَالَمِيْنَ


text:
دڠن مڠكلكن تيما، ’رومه سلامت، سلامت سمڤاي كديستيناسي‘، اوڤراسي بركنا؞ن برمتلامت باڬي منچڬه جنايه ڤچه رومه دان ممينيمومكن كمالڠن جالن راي.
كتوا ڤوليس نڬارا، تن سري محمد فوزي هارون بركات، ڤلقسانا؞ن اوڤ سلامت ڤد تاهون لڤس ممبريكن ايمڤک بركسن دالم منورونكن قدر كيس كمالڠن موت دان كماتين.
منوروتڽ، سباپق 235 كيس كمالڠن موت دريكودكن تاهون لڤس بربنديڠ 261 ڤد تاهون 2016، ماناكالا كيس كماتين ڤولا مريكودكن ڤنورونن سباپق 22 كيس يا؞يت 257 كيس ڤد تاهون لڤس بربنديڠ 279 كيس ڤد 2016.
”ببراڤ ڤونچا كمالڠن موت دكنلڤستي انتاراڽ كچواين، ماسوق كلالوان برتنتڠن، ممبرهنتيكن كدرا؞ن سچارا تيبا٢ دان فكتور فيزيكل سڤرتي ڬموق،“
بلياو بركات دمكين دالم سيدڠ ميديا سلڤس ملنچركن اوڤ سلامت ک-12 سمڤنا تاهون بهارو چينا 2018 دان اونيت سياستن لبوه راي (USLR) زون تڠه دكاوسن ريحت دان راوت (RnR) اولو برنم ، دسيني هاري اين..


text:
ڤركارا ايت دصحكن اوليه ڤڠوروس ڤاسوقن، داتوق محمد يوسف مهادي يڠ بركات، ڤپرڠ جوهر دارالتعظيم (جوهر DT) ايت دجڠک برسام سكواد سڠ كنچيل سلڤس وجود ڤربينچڠن انتارا كدوا-دوا ڤيهق بارو٢ اين.
منوروتڽ، سبلوم اين ڤرساتوان بولاسيڤق ملاک اونيتد (MUSA) ترڤقسا ملوڤاكن حسرت اونتوق منداڤتكن خدمت ڤما؞ين برستاتوس بينتڠ ايت برايكوتن ككڠن دانا اوليه ڤرساتوان تربابيت.
”نامون ملالو؞ي ڤربينچڠن دڠن ببراڤ ڤناج، مريک تله مپاتاكن ڤرستوجوان اونتوق منمڤوڠ سڤاروه درڤد ڤمبايرن ڬاجي امري سكيرياڽ بلياو برما؞ين دڠن ملاک اونيتد.
ڤركارا اين ماسيه دالم ڤربينچڠن دان كڤوتوسن مڠنا؞يڽ اكن دكتاهو؞ي ميڠڬو دڤن اڤابيلا كيت ممعتمدكنڽ ننتي،“ كاتاڽ كتيک دتمو؞ي دسيني، سبنتر تادي.


text:
منتري سومبر ما؞نسي، داتوق سري دوکتور ريچرد ريوت جيم برکات، ڤڠمبيلن ڤکرجا درڤد کومبوجا ايت اداله سلارس دڠن ميمورندوم ڤرسفهمن (MoU) مليسيا-کومبوجا يڠ دتنداتاڠني ڤد 10 ديسيمبر 2015.
کاتاڽ، انم سيکتور يڠ اکن مليبتکن ڤکرجا٢ تربابيت اداله ڤرکيلڠن، ڤمبينا؞ن، ڤرلادڠن، ڤرخدمتن، ڤرتانين دان ڤمبنتو رومه.
”دري سڬي جومله ڤکرجا کومبوجا اونتوق کومڤولن ڤرتام اين، جومله برکنا؞ن سدڠ دتنتوکن اوليه ڤيهق کراجا؞ن کمبوجا.
”باڬايماناڤون، کيت تله منتڤکن ستياڤ ڤکرجا برکنا؞ن ڤرلو مڠيکوتي ڤروڬرم لاتيهن ڤراڤلڤسن دکمبوجا مڠيکوت مودول يڠ دتتڤکن جابتن ڤمباڠونن کماهيرن کمنترين سومبر ما؞نسي،“ کاتاڽ کڤد ڤمبريتا سلڤس مشوارت بيلاتيرل برسام منتري بوروه دان لاتيهن ۏوکاسيونل کمبوجا، دوکتور ايث سمهيڠ دسيني، هاري اين.
منوروت ريچرد، ڤکرجا٢ دري کمبوجا يڠ تله لولوس ڤروڬرم لاتيهن برکنا؞ن باکل منريما سيجيل کلايقن درڤد جابتن ڤمباڠونن کماهيرن.


text:
دان اصطلاح ملايو مالس، ملايو بودوه، ملايو لمباب تروس دکومنداڠکن سهيڠݢاکن اڤابيلا ايڠݢريس منداتڠکن ايميݢرن دري چينا دان اينديا، اوڠکاڤن ايتله جوݢ دڤرکنلکن دان دتوتورکن کڤد مريک سڤرتيمان چينا دان اينديا منوتورکن ملايو مالس، ملايو بودوه دان،ملايو لمباب کڤد بڠلا، ۏيتنم، ايندون، نيڤل دان مايانمر يڠ مريک ݢاجي دان اوڤه.
صفة اونيک ملايو ايتله يڠ ممبوليهکن ايميݢرن هيدوڤ دان جادي رعيت نݢارا اين. برمولا دڠن ممبري قوم ايميݢرن مينومڤڠ د سودوت تانه، کمودين اد سستڠهڽ يڠ دهديهکن بݢيتو سهاج کڤد قوم ايميݢرن، اخيرڽ مريک دهالاو کلوار دري تانه سنديري اڤابيلا سي ڤنومڤڠ يڠ ممينتا تاڤق اونتوق رومه دان کبون سايور، برتوکر منجادي توان اتاو سکوراڠ-کورڠڽ ممبينا کندڠ دان ممبلا بابي اتاو ملتقکن قبور مريک د تانه برکنأن.
کالاو دچريتاکن تنتڠ کهيبتن ملايو، ميمڠ تيدق اکن هابيس سمڤأي بيلا-بيلا.... دري دولو سهيڠݢالاه سکارڠ، ملايو تتڤ سام، سکاليڤون ملايو زمان مودن اين سماکين ڤلباݢاي دان سماکين انيه ڤولا روڤا بنتوق هيدوڠ دان مات سرتا ورنا رمبوت مريک.
زمان سلڤس مرديک، ملايو تتڤ مڽالق دان ملالق. ملايو ماهو کراجأن يڠ مريک سوکوڠ منجاديکن مريک سباݢاي توان بسر. ملايو د تانه ملايو تله ترڤڠاروه دڠن چريتا بوهوڠ سوکرنو دان ايندونيسيا کونونڽ مرديک اکن منجاديکن رعيت تيدق ڤايه بکرجا ممبنتيڠ تولڠ کران سموا کڤرلوان مريک دسدياکن اوليه کراجأن. سداڠکن ڤروبهن ستله مرديک، ممباوا مقصود کراجأن سنديري دان کبيبسن اونتوق مننتوکن هالا توجو نݢارا، بوکنڽ بيبس دري کرجا تتاڤي داڤت ݢاجي بسر سڤرتي يڠ دڤرجواڠکن اوليه ݢولوڠن مودا زمان سکارڠ.
دان سکاليڤون سوده بروبه زمان، صفة اونيک ملايو يڠ ݢيمر مڽوسوکن کرا د هوتن، انق د رومه ماتي کلاڤرن، تتڤ دعمالکن دان دڤرکتيقکن سچارا برللواسا. ڤواق ملايو ڤمبڠکڠ اکن مڽاتاکن کراجأن يڠ بربوات بݢيتو، دڠن ممبريکن ڤلباݢاي جنيس بنتوان دان ڤرونتوکن اونتوق ݢولوڠن ايميݢرن ولحال سڤاتوتڽ مريک دڤقسا اونتوق منجادي سبنر-بنرڽ رعيت مليسيا، بوکنڽ سباݢاي چينا مليسيا اتاو اينديا مليسيا. ݢولوڠن اولترا ڤولا مڽاتاکن، ݢولوڠن ايميݢرن سڤاتوتڽ لبيه فصيح بربهاس کبڠسأن بربنديڠ بهاس ايبوندا کران کراقيتان مريک اداله انوݢره سلطان-سلطان ملايو، بوکنڽ اوتوماتيک سڤرتي يڠ دنعمتي ملايو دان بوميڤوترا د نݢارا اين.
نامون کالاو ده منجادي ملايو، باءيق جادي ڤڽوکوڠ کراجأن ماهوڤون ڤننتڠ کراجأن، ملايو تتڤ ملايو يڠ ممڤوڽاءي صفة اونيک ايايت سوسوکن کرا د هوتن، انق د رومه ماتي کلاڤرن. ملايو يڠ جادي ڤمبڠکڠ ميمڠ کوات کومين، کوات مروڠوت دان سنتياس تيدق ڤواس هاتي. اڤا٢ سهاج يڠ دلاکوکن اوليه کراجأن، سمواڽ ساله دان تيدق بتول. دان اڤابيلا دتاڽ کڤد مريک سياڤا يڠ ساله، ننتي جواب مريک امنو دان بوکن سچارا کبتولن، امنو مروڤاکن ڤرتوبوهن ملايو يڠ دوجودکن اوليه 200 اورڠ واکيل ملايو دري ڤلباݢاي اليرن ڤد تاهون 1946 دهولو د ديوان سلطان سليمان کامڤوڠ بهارو سبلوم دراسميکن ڤنوبوهنڽ د ايستان بوکيت سرن، جوهر بهرو.
مليهت توکڠ موڤ لنتاي، توکڠ ساڤو، توکڠ جاݢ ڤرکيڠ، توکڠ امبيل تيکيت، بودق-بودق وايتر/وايتريسس، ڤنجاݢ تيکيت ڤڠݢوڠ وايڠ، ماهوڤون ڤلاين ارق سام اد د ڤوب، ديثکو ماهوڤون د هوتيل-هوتيل، يڠ همڤير کسموا مريک دري بڠسا ملايو، تراس بنر کچيلڽ منجادي ملايو د نݢارا سنديري.
اڤاکن تيدق، ملايو ايت جوݢله يڠ چاکڤ ڤنداي. ملايو ايتله جوݢ يڠ سماڠتڽ، کاله اڤي يڠ سداڠ مارق مڽالا. ملايو ايتله جوݢ يڠ کالاو ماره، سوکر دکاول دان اموق بوليه ترجادي بيلا-بيلا ماس. دان ملايو ايتله جوݢ يڠ اڤابيلا اسلام دسنتوه، مريک سڠݢوڤ برمندي داره.
نامون ڤد ماس يڠ سام، ملايو ايتله جوݢ يڠ تيدق ڤرنه جمو-جمو ماکن ݢاجي والاوڤون دباير ݢاجي رنده دڠن برعلاسنکن ءکامي تيدق اد مودال.ء
تتاڤي مريک امت کاي-راي. ماله مريک ممڤو ممبلي ملايو دان مڠارهکن ملايو سڤرتي موڽيت سرکس اڤابيلا دسوروه ممنجات، ممنجاتله ملايو ايت. اڤابيلا دسوروه مڽالق، مڽالق جوݢله ملايو ايت دان اڤابيلا دسوروه کنچيڠ برديري دڠن سبله کاکي ترڠکت، تيدق برتڠݢوه-تڠݢوهله ملايو ملاکوکنڽ...
چوکوڤ دڠن سديکيت السن دان سديکيت اوڤه، ملايو اکن ملاکوکنڽ!
انيه سوڠݢوه ملايو اين... مريک ماهو مرديک تتاڤي مينتاليتي مريک تيدق ڤرنه مرديک


text:
ڤنربيتن دراما اين منداڤت ڤناجا؞ن درڤد مسلم کير مليسيا مروڤاکن تاهون کليم IKIMfm منربيتکن دراما خاص رمضان يڠ تله منداڤت سمبوتن يڠ امت با؞يق دکالڠن ڤارا ڤندڠر راديو IKIMfm سڤنجڠ ڤنربيتنڽ.
سکريڤ دراما اين دڬارڤ اوليه ڤنوليس دراما TV برڤڠالمن يا؞يت شريفة فنيزا سيد يوڤ اين دسيارکن سباپق 20 ايڤيسود برمولا 29 مي هيڠڬ 23 جون 2017، ستياڤ جمعة جم 4.15 ڤتڠ.
اي دتربيتکن اوليه نيک حسنه اسماعيل مڠڠکت تيما ککلوارڬا؞ن دان هوبوڠن سجاڬت سسام ما؞نسي.
باريسن ڤلاکون سسوچي تا؞وتن رمضان ترديري درڤد ڤلاکون ڤوڤولر، انتاراڽ اياله اشرف مسلم، مرديانا علوي دان دينا امير.
اشرف ممڬڠ واتق اوتام سباڬاي عمرو ميرزا، مردينا علوي سباڬاي ياسمين، ماناکالا دينا امير سباڬاي سورايا دان تيدق کتيڠڬلن توروت دبنتو باريسن ڤپمڤاي IKIMfm سلاکو ڤلاکون ڤمبنتو.
دراما اين برکيسر تنتڠ حسرة سورايا يڠ ايڠين برکهوين ڤد اوسيا مودا دڠن سأورڠ للاکي برنام عمرو ميرزا، نامون منداڤت بنتهن کرس دري صحابة قريبڽ، ياسمين کران مڠڠڬڤ للاکي ترسبوت بوکن چالون سسواي اونتوق ڤرمڤوان سبيجق دان سبا؞يق سورايا.
والاو باڬايماناڤون، تيدق اد سياڤا يڠ بوليه ملاون تقدير، اخيرڽ سورايا برکهوين جوڬ دڠن عمرو ميرزا.
نامون، جودوه مريک تيدق ڤنجڠ کران سيکڤ تيدق برتڠڬوڠجواب عمرو ميرزا مپببکن مريک برچراي.
تقدير تله منموکن عمرو ميرزا دڠن ياسمين يڠ منجادي ايبو اڠکت کڤد انقڽ يڠ دتيڠڬلکن سورايا کران ماهو مپامبوڠ ڤلاجرن دان چيتا-چيتاڽ دلوار نڬارا.
کونفليک برلاکو انتارا مريک برتيڬ اڤبيلا سميه منجادي تاروهن کتيک ماسيڠ٢ مڠجر اونتوق ممبينا کبهڬيا؞ن.
ڤد تاهون 2016، دراما خاص رمضان برجودول سأينده لاڠيت رمضان، تربيتن IKIMfm تله ممنڠي انوڬره سري اڠکاس اونتوق کاتڬوري ڤلاکون دراما راديو تربا؞يق يڠ دباواکن اوليه فيز فايروز.


text:
تيمبلن ڤريسيدن Kemudi شهنون حنيف عبداﷲ سحيمي بركات باڬي توجوان ايت ڤيهقڽ بكرجاسام دڠن هوتيل ڬرند ريۏرۏيو (GRV) دان كلاتي كرياتيف TV (KCTV) باڬي مڠاڬيهكن ماكنن كڤد 150 كلوارڬ سكيتر باندر اين برمولا سبتو اين سهيڠڬ ڤڠهوجوڠ رمضان.
”ڤروڬرم كمشاركتن اين سبنرڽ ساتو اينيسياتيف موليا يڠ تله دلقساناكن ڤيهق GRV دان KCTV تاهون لالو.
”كالي اين Kemudi بوات جولوڠ كالي توروت ترليبت دمان كيت اكن مڠڬوناكن تناڬ دان ڤڠاروه ورڬ ميديا تورون ڤادڠ منچاري كلوارڬ ميسكين اونتوق بركوڠسي رزقي دڠن مريک.
”ستياڤ مالم برمولا 19 مي اين كيت اكن مڠونجوڠي ببراڤ كلوارڬ يڠ دكنلڤستي اونتوق مپمڤايكن ڤيک ناسي دان لاوق هيدڠن لذة هوتيل سكالي ڬوس مليهت سنديري كأدان هيدوڤ مريک اونتوق مننتوكن بنتوق بنتوان لاين ڤولا“ كاتاڽ دالم سيدڠ اخبار دسيني سمالم.
يڠ توروت حاضير ڤڠاره جوالن دان ڤماسرن هوتيل GRV راج روسمين داتوق راج محمود دان ڤڠاره اوڤراسي KCTV نورازواتول اكمال كسموري.


text:
الانا راڬيل ڤراسيتيا، 8، انق کورڠ اوڤاي دأوندڠ اوليه يايسن المنارة ڤد تاهون اين دان اکن براڠکت کتانه سوچي ڤد 25 اوڬوس اين برسام کلوارڬاڽ ترديري درڤد ايبو، باڤاڽ سرتا ابڠڽ.
ايه الانا راڬيل، مرتونو ملاهيرکن راس شکور کران تيدق مپڠک اکن داڤت منونايکن روکون إسلام کليم ايت دڠن بڬيتو چڤت ملالو؞ي رزقي يڠ دکورنياکن کڤد انقڽ.
“يايسن المنارة مڠوندڠ الانا راڬيل ستله مريک مليهت انق ساي مڠمبيل بهاڬين دالم ڤرتنديڠن حفظن القرءان ڤريڠکت ايندونيسيا اول تاهون اين.
“ساي بنر٢ ترهارو، تيدق مپڠک بوليه براڠکت مڠرجاکن حاج سچڤت اين. کامي سموا ساڠت برشکور کران ڤپرتا؞ن انق ساي ايت دالم ڤرتنديڠن ڤريڠکت نڬارا مناريق ڤرهاتين ڤيهق يايسن المنارة سهيڠڬ مريک مناورکن ڤلواڠ کڤد کامي سکلوارڬ اونتوق منونايکن حاج تاهون اين،” جلس مرتونو.


text:
تيمبلن منتري کصيحتن، داتوق سري دوکتور حيلمي يحي برکات، کيس برکنا؞ن ڤرلو سڬرا دلاڤورکن دان منجادي ساتو کسالهن جک ڬاڬل بربوات دمکين کران ڤپاکيت عاقبة ڬيڬيتن بيناتڠ ايت ساڠت بهاي.
”ساي منصيحتکن اينديۏيدو يڠ ترکنا ڬيڬيتن حيوان تراوتام انجيڠ اڬر سڬرا ککلينيک اتاو هوسڤيتل کراجا؞ن اونتوق منداڤتکن راوتن.
”اداله منجادي ساتو کسالهن دسيسي اوندڠ٢ جک کلينيک سواستا يڠ مڠنداليکن کيس ترسبوت تيدق مروجوڠ کفاسيليتي کصيحتن کراجا؞ن اونتوق ۏکسيناسي،“ کاتاڽ کڤد ڤمبريتا سلڤس زياره کاسيه دان ڤروڬرم جوروراوت تورون ڤادڠ، دڤدکامڤؤڠن اورڠ اصلي رونچڠ، دسيني هاري اين.
سراماي 218 جوروراوت ڤلاتيه 38 اورڠ دري ڤوست ڤرڬيڬين کانق٢ دان اينستيتوت لاتيهن ڤرڬيڬين ڤولاو ڤينڠ ترليبت دالم ڤروڬرم ترسبوت باڬي ممبري ڤنددهن ممبري ڤرخدمتن کصيحتن کڤد مشارکت لوار باندر.
سمالم، اخبار ملاڤورکن کيس تربهارو انجيڠ ڬيلا دسراوق ممبابيتکن سأورڠ للاکي براوسيا 59 تاهون يڠ دڬيڬيت انجيڠ ڤد 27 نوۏيمبر لالو دان دراوت دسبواه کلينيک سواستا دکوچيڠ، تتاڤي تيدق دروجوڠ کفاسيليتي کصيحتن کراجا؞ن اونتوق ۏکسيناسي.
ڤد 20 جانواري لالو، مڠسا مڠالمي ساکيت سرتا لمه اڠڬوتا کاکي دان دماسوقکن کسبواه هوسڤيتل سواستا امڤت هاري کمودين (24 جانواري). کأيسوقنڽ، کيس دروجوع کهوسڤيتل عموم سراوق اونتوق راوتن لنجوت سلڤس مڠسا منونجوقکن ڬجالا هيدروفوبيا، هالوسيناسي دان اڬريسيف.


text:
بازر يڠ منمڤيلكن 20 ڬراي منجوال ڤلباڬاي جنيس ’چوليق‘ ترسبوت دبوک دداترن باندر راي دسيني، برمولا ڤوكول ڤتڠ هيڠڬ 12 تڠه مالم، ستياڤ هاري.
ڤڠاره Fama كلنتن، عارفين اوڠ بركات بازر ايت توروت ممبري ڤلواڠ كڤد ڬولوڠن بليا اونتوق برنياڬ باڬي منمبه ڤنداڤتن مريک دسمڤيڠ ممبري كلا؞ينن باڬي ممرياهكن بولن رمضان.
”دولو ڤڠڬمر چوليق بردڤن كسوكرن ڤرڬي كداي ككداي منچاري چوليق. جادي Fama مموتوسكن اونتوق موجودكن بازر چوليق سوڤايا ممودهكن اورڠ راماي منعمتي ڤلباڬاي جنيس چوليق دساتو لوكاسي.
”سلا؞ين چوليق ترداڤت ڬراي Food Truck يڠ مپدياكن ڤلباڬاي جنيس ماكنن لا؞ي جوڬ،“ كاتاڽ دالم سيدڠ اخبارو دسيني سمالم.
محمد عارفين، بركات 20 ڤنياڬ دبازر ترسبوت ترديري درڤد اوسهاون ايندوستري كچيل دان ستدرهان (IKS) ڤمبواتن ماكنن دباوه بيمبيڠن Fama.
چوليق اياله ماكنن ريڠن ڤوڤولر دكلنتن ترديري درڤد چمڤورن ايم، ڤروت لمبو، ڤڤارو، كروڤوق دان سوسيج يڠ دڬوريڠ سبلوم دماكن برسام كواه ڤنچيچه.
توروت ڤوڤولر دنڬري اين اياله چوليق ڤلباڬاي جنيس بواه-بواهن.


text:
چوميل لا ڤولاٴ کالاو امارن ني دتوليس دالم جاوي.کلس ݢيتوووووووه… کن؟
20 أغسطس 2011
امرن کراجاٴن مليسيا: روکوق ممبهاياکن کصيحتن
مڠاڤ کيت تيدق منوليس جاوي؟
18 أغسطس 2011
ايسو سيمڤلي سيتي تق حلال.: سيتي اکوٴي ترکسن
(دترانسليتراسي دري www.murai.com.my)
(تيکس اوليه شفيقة جلال)
(فوتو اوليه مزلان فوتوݢرافي)
کوالا لومڤور، 17 اوݢوس 2011: ڤڽاڽي ترسوهور نݢارا، داتوء سيتي نورهليزا تارالدين اکوٴي بنر٢ ترکسن دڠن تودوهن درڤد ڤيهق يڠ تيدق برتڠݢوڠجواب يڠ مڠاتکن ڤرودوق کلوارنڽ، SimplySiti سباݢاي تيدق حلال.
ماله، لبيه ترو لݢي سيتي نورهليزا ممبريتاهو، کجاتوهن جوالن ڤرودوقڽ جوݢ برلاکو دڠن قدر سݢرا دان کتارا سباٴيق سهاج ادا ڤيهق يڠ تيدق برتڠݢوڠجواب يڠ ملاکوکن تودوهن ترسبوت دسبواه لامن بلوݢ ڤد 3 اوݢوس لالو. لاڤورن دالم بلوݢ ترسبوت جوݢ مندعوا بهاوا سمڤيل بروس ڤرودوق SimplySiti مڠندوڠي دي.اين.ايه بولو بابي.
“تروس-ترڠ تودوهن مڠناٴي SimplySiti تيدق حلال اين تله ممبري کسن دان ايمڤق يڠ بسر ترهادڤ جوالن ڤرودوق کامي. اڤ تيدقڽ، بايڠکن بيلا ايسو اين دبڠکيتکن ڤد هاري جمعة، سرت-مرت ڤد هاري سبتو دان احد جوالن کامي تروس جاتوه مرودوم!
“سلاٴين ايت، اي تله سچارا تيدق لڠسوڠ ممبوروقکن نام باٴيق SimplySiti. ماله، کامي داڤت تاهو اد ڤڠݢونا يڠ سوده ڤون ممبواڠ تروس تيدق مماکاي ڤرودوق کامي. ساي ساڠت کسل دان سديه دڠن اڤ يڠ برلاکو.
“سبنرڽ، سموا يڠ برلاکو اداله ساله تفسيرن ببراڤ ڤيهق. ميمڠ سوسه اونتوق منداڤتکن لوݢو حلال درڤد جاکيم (جابتن کماجوان اسلام ماليسيا) دان کامي ڤون منوڠݢو لام اونتوق منداڤتکنڽ.
“نامون، کامي برجاي منداڤتکن سبلوم SimplySiti کلوار لاݢي. کيني، کامي راس بربسر هاتي اڤبيلا جاکيم سکالي لاݢي مڽوکوڠ دان ممبنتو ميقينکن اورڠ راماي بهاوا ڤرودوق کامي ميمڠ حلال”، کاتڽ کڤد murai.com.my.
باݢايمانڤون سيتي نورهليزا سبلوم اين سوده ڤون مڠلوارکن کڽاتاٴن بالس دري تودوهن ترسبوت دان منجامين بهاوا ڤرودوق٢ SimplySiti يڠتلهڤون منداڤت ڤڠصحن حلال جاکيم اداله بنر دان بروس يڠ ترداڤت ددالم ڤرودوق٢ کوسميتيک يڠ کيتني ترداڤت د ڤاسرن جوݢ ادالم مماتوهي شرط ڤياواي حلال درڤد جاکيم.
سيتي نورهليزا يڠ کسل دان کچيوا دڠن اڤ يڠ برلاکو باݢايمانڤون اکور دان منريما دوݢاٴن يڠ دتمڤوه ايت سباݢاي لومره ناٴيق جاتوه ڤرنياݢاٴن.
“الحمد لله، سڤيکولاسي اين سوده ڤون ترجواب دان ڤمينت سرتا ڤڠݢونا ساي ڤون لݢا بيلا داڤت تاهو تودوهن ايت سام سکالي تيدق بنر. اڤ٢ ڤون، ساي اکور دڠن اڤا يڠ برلاکو. موڠکين اد حکمهڽ درڤد سموا اين ترجادي”، جلسڽ دالم مجليس دعاٴ سلامت دان بربوک ڤواسا SimplySiti دمسجد ويلايه، مالم سمالم.
باݢي مڠرتکن اخوة دان مڠوچڤکن شکور داتس انوݢره دان رزقي درڤدڽ ترهادڤ ڤرودوق SimplySiti، سيتي توروت مڠاداکن مجليس بربوک اونتوق ڤارا ورتاون، راکن ڤرنياݢاٴن، ڤارا ڤڠݢونا ستيا دان انق٢ يتيم.
“مجليس بربوک ڤواسا اين اداله اچارا تاهونن باݢي SimplySiti دان اي ميمڠ سعة دننتي-ننتيکن کامي. اين کران ڤيهق سيتي دان SimplySiti سنديري، اچارا بربوک ڤواسا برسام سموا تتامو بوکن سهاج منداڤت مڠرتکن سلةالرحيم انتارا کامي دسمڤيڠ داڤت برکوڠسي راس شکور دبولن يڠ موليا اين”، تبمهڽ لاݢي.
سلاٴين مجليس بربوک ڤواسا، سيتي سرتا ڤيهق SimplySiti توروت مڽمڤايکن سومبڠن دان مڽراهن دوٴيت راي بوات انق٢ يتيم رومه (انق ياتم ݢومبق) يڠ توروت حضير سرتا توروت دراعيکن دالم مجليس ترسبوت.


text:
اڤابيلا بربيچارا تنتڠ ڤميليق نام نيک زاريس عكاشة نيک سين اين، اد سهاج كونتروۏرسي يڠ دكا؞يتكن دڠنڽ برمولا دڠن ايسو ممبوک تودوڠ تيدق لاما دهولو.
بيارڤون هيبت دكچم ڤمينت تراوتام دالم كالڠن ناتيزن دلامن سوسيال، كاكق كڤد ڤلاقون چنتيق، نيليديا سينروس ايت سبنرڽ بيمبڠ جک كونتروۏرسي برتروس دڤاليتكن كڤداڽ.
ترلالو باپق كونتروۏرسي يڠ برلاكو، برمولا دڠن كيس ممبوک تودوڠ، ساي براس بيمبڠ اورڠ اكن منجاتوهكن حكومن كڤد ساي.
نامون، ساي يقين والاوڤون دڤاليت كونتروۏرسي، ساي ماهو اورڠ لبيه مڠنلي ساي كران باكت لاكونن بوكنڽ كونتروۏرسي اتاو ڬوسيڤ سمات-مات.
ميمڠ سكارڠ اورڠ باپق مموجي لاكونن ساي دالم سيري هيرو سينديريلا والاوڤون واتق ترسبوت بڬيتو برتنتڠن دڠن كاركتر سبنر ساي، نامون ساي چوبا منجاياكن واتق ترسبوت سبا؞يقڽ.
والاوڤون چوبا لاري درڤد ڤلباڬاي كونتروۏرسي، ڤلاكون يڠ براصل درڤد كوتا بهارو، كلنتن اين سميمڠڽ تيدق داڤت لاري درڤد ڬوسيڤ يڠ ملندا.
سڤرتي ڤلاكون اوتام سيري هيرو سأورڠ سينديريلا يا؞يت فتاح امين دان فازورا، دي جوڬ توروت تركنا تمڤياس اڤابيلا دكا؞يتكن دڠن ڤاسڠن لاكوننڽ، فيكري ابراهيم.
ساي دڠن فكري هاپاله كاون بياسا، والاوڤون كامي ميمڠ نمڤق مسرا دان سراسي دالم لاكونن، هوبوڠن كامي هاپاله سقدر كاون.
بكس ڤراموڬاري إيراسيا ايت كمودينڽ مولا تركنل منروسي فيلم سولوڠ يڠ منمڤيلكنڽ سباڬاي واتق اوتام يا؞يت ملاتي دالم ڤاكو ڤونتيانق.


text:
ڤايوڠ هيدراوليک ڬرڬاسي يڠ کتيک اين ممايوڠي اومت إسلام سماس برعبادة دمسجد نبوي، مدينه اکن دبينا دمسجدالحرام، مکه برمولا تاهون هادڤن.
کمودهن يڠ دأڠڬرکن سبرت 40 تن ايت اکن دڤاسڠ دکاوسن ڤکارڠن دان بومبوڠ مسجدالحرام باڬي مليندوڠي جماعه عمره دان حاج درڤد ڤنچرن ماتاهاري دان هاب.
کتوا ڤاسوقن يڠ برتڠڬوڠجواب باڬي کسلامتن مسجد، ميجر جينرل محمد الأحمدي برکات، والاوڤون سوهو ددالم کاوسن مسجد اڬق رنده اوليه کران ڤنديڠين هاوا، نامون ڤايوڠ ايت اکن ممبري کسليسا؞ن کڤد جماعه دکاوسن ڤکارڠن مسجد دان بومبوڠ.
دڠن ڬاريس لينتڠ 25.5 ميتر، ستياڤ ڤايوڠ سبرت 40 تن ايت بوليه دڬوناکن اونتوق مليڤوتي کاوسن سلواس 576 ميتر ڤرسڬي.
ڤايوڠ بربنتوق کانوڤي ايت دجاصيلکن اوليه جوروترا جرمن، محمود بودو راش دان شريکتڽ، SL Rasch GmbH سرتا Buro Happold.
سجق 2013، سباپق 250 ڤايوڠ هيدراوليک ستيڠڬي 20 ميتر دڤاسڠ دڤرکارڠن مسجد نبوي يڠ مليڤوتي کلواسن کيرا٢ 150,000 ميتر ڤرسڬي.
سلا؞ين مليندوڠي جماعه، ڤماسڠن ڤايوڠ هيدراوليک ايت دليهت ڤپلساين تربا؞يق مليندوڠي لنتاي مرمر درڤد چهاي ماتاهاري يڠ تريق.


text:
فدسوات
هاري درواڠ بيليق بسر فنجاراتڠه فطانى, دالم كالڠن اورڠ فموداديواس ببراف
اورڠ, سدڠ برڬرق مولوت دسمفيڠ ايت جاري تاڠن مريك دبيلڠ٢ بوتيران
تسبيح,سؤله٢ منجادي سوات عملن هارين باڬي مريك د وقتويڠ لافڠ,مسكيفون كتيك
مريك سدڠ ددالم مجليس فڠاجين
كلاكوان
دمكين بوكن سوات فركارايڠ فليق باڬي مريك يڠ ورع دالم أڬام,يڠ سريڠ
مڠيڠاتي كفد يڠ مهاإسا (ذكرالله) دڠن مڽبوت نام٢ توهن براولڠ٢,سباڬي مان
جوڬ دڠن مريك يڠبراد دلوارفنجارا,هاڽ كدودوقكن مريك دسڬي كاسوس سهاج يإيت
اورڠ يڠدتاهن دالم كاسوس كسلامتن
دڠن
برذكر ايت له تله دعملكن سباڬي عملية هارين, سفرت ممينتأ دوعأ,اتوبرموهون
كفدتوهن,دسمفيڠ مموجيكن توهن دڠن سچاراترسمبوڽي ,يڠدكاتكن سباڬي سوات
عبادة,اتوسوات كبأيككن يڠ تله دتولاداني اوله نبي بسر محمد (ص)
منجادي
سوات فريلاكو يڠ منيمبولكن فرسؤلن يڠ أڬق سوليت ترهادف ڬمبران ترسبوت,
مڠاف كه مريك يڠ ورع دان فريلاكوسدمكين تله منجادي سيمبوليق (كبياسأن)
باڬي مريك يڠ سوده دتاهن دالم فنجارا
دأنتاراد
كالڠن مريك اديڠ ممڬڠ سبواه رسالة كچيل دالم تاڠن مريك,يڠبرڬمبر
مسجدكروسيك يڠترتوليس دڠن توليسن جاوي يڠ برجودول: رسالة اين يڠدنام كن دي
" سنجات مجاهد"
نام اين يڠيرمقصود يهوارسالة يڠ كچيل اين ادله ألة باڬي مجاهد (فجواڠ)
فركتأن "سنجات" اين يڠد مقصودكن دڠن سبدانبي بسر محمد (ص) يڠبر مقصود "دوعأادله سنجات باڬي اورڠ مؤمن,........."
رسالة
يڠكچيل اين ادله سؤمفام فندوان اونتوق برعبادة دالم سهارين,جك سسياف يڠ
برحاجة يڠ تيدق برچڠڬه دڠن إسلام,مك بردوعأدڠن برإستقامة ايت,ساڠت لايق
باڬي ستيف فكرجأن يڠ اكن دلاكوكن
مالهن
باڬي فنداڠن مريك, بوكواين ساڠت برمعنى لبيه دري بوكو٢يڠ لأين, يڠ دجوال
دفاسران ايت,كران اي ادله سبواه بوكوكچيل يڠ مريك منوليس دڠن تاڠن مريك
سنديري سبلوم دچيتق جوال
فنوليس بوكواين يڠ ماسيه دتاهن دالم فنجارا مڠات كن تنتڠ بوكو اين بهوابوكواين مڠندوڠي سباڽق 118 دوعأ دان تبل سورت سموا 230 موك,دڠن دكوتيف كن دري ببراف بواه كتاب أڬام لبيه كورڠ دري 14
بواه كتاب,سمواڽ دهورايكن دڠن بربهاس ملايو حروف جاوي,يڠدبيچاراكن بركنأن
ترتيب٢, چارامڠعملكن دوعأ٢يڠترتنتو,كچوالي دوعأدان أية٢ ألقرأن يڠ بربهاس
تولين
"ساي
منوليس كن بوكورسالة يڠ كچيل اين ,كران مندافت دوروڠن دري قيصه رواية
هيدوف" سيد قطب" سؤرڠ توكوه فڠڬراقكن إسلام نڬري مصر,فد أبد يڠك 20 يڠ مان بليو فرنه منوليس ببراف نسخه كتاب سماس بليودفنجاراكن, سفرت تفسير ألقرأن "
اورڠ يڠبرأڬام
اي
مڠات كن لاڬي بهوا,سوفاي مشاركة يڠبراددلوار, بركليهتن اورڠ يڠددالم
فنجاراايت بوكن له بواڠن(سمفه) مشاركة اتواورڠ يڠ تيدق بأيك,كران اورڠ يڠد
تاهنكن ايت ممفوڽإي صفة كصبران يڠ تيڠڬي,دڠن ادڽ ماس يڠ لافڠ دالم ممباچ
بوكو٢ ,ممفلاجري علموفڠتهوان, ممبواتكن اورڠ يڠد دالم فنجاراايت دافت
منوليس جوڬ
ددالم
مڠأوساهاكن سفاي مريك يڠدفنجارادالم كاسوس كسلامتن ايت براددالم ڬاريسن
اڬام,لالومنيمبولكن سوات كڬياتن يڠ ساڠت فنتيڠ سكالي بإيت مجليس برمحاسبه,
تنتڠ عمل عبادة فدستيف بولن,يڠ مان درڠكوميكن دڠن بچأن دوعأ٢ ,مك بوات اي
ترفقسا منوليس برباڬي٢ دوعأكدالم قرطس ,كمدين دفوتوكوفيكن دان دبريكن
كفدكاوان٢ يڠبراد ددالم فنجاراايت,يڠ مڠڬونكن درواڠ مصلى سباڬي تمفت
برمذكره (بلاجر)دستيف هاري,دان دبريكن كن جوڬ كفد فڬاواي فنجاراسرت كفد
مريك يڠ تله مڠون جوڠي كسيني
اي
(فنوليس), ادله سؤرڠ ڬورو يڠ مڠاجر كن علموأڬام دمصلى(فنجارا) اين ,مڠات
كن بهوااي تله مڠادكن كڬياتن ترسبوت لبيه كورڠ دري ساتوتاهون
لامڽ,لالوبرفيكيراونتوق مڠومفولكن سموادوعأ٢ يڠترسبوت منجادي سبواه
بوكوفندوان سفاي لبيه موده اونتوق دباچ
"كمدين لالوساي برمول منوليس دوعأايت دڠن تاڠن سنديري دڠن كسوڠڬوهن, برمول دري 1محرم تاهون1432 هجرية برسمأن دڠن بولن ديسيمبر تاهون 2555 بوذادية ,يڠ مان مڠڬون كن ماس سلام 16 هاري دالم منوليس ايسي كندوڠن سموا"
"كمدين دكيريم اونتوق دچيتق سباڽق100بواه سهاج,يڠ مڠڬون كن مودال فربلنجأن لبيه كورڠ 3,000
بات,سبهاڬينڽ دكيريم كفدتوان ڬورو يڠ ساي فرنه بلاجردڠن بليوجوڬ,سفاي
دتسحيحكن سكالي لاڬي,دان ستڠه فول دبري كفد تمن٢ دالم فنجارا سموڬ سام ٢
مڠتسحيح كن كسالهن دڠن ممباچڽ دڠن برإستقامة فدستيف هاري,يڠ مان مڠڬون ماس
دالم مڠتسحيح كن ايت سلام 4 بولن"
ستله
ايت كمدين تله دممفربأيككن لاڬي دڠن منمبهكن ببراف دوعأسلأين درفد دوعأ٢
بولنن,دان جوڬ منمبه فنتون ملايو يڠبركنأن دڠن عقيدة تنتڠ هاري كسودهن
(هاري قيامة)دان ممفربهاروي كلمة٢ يڠ ساله,سبلوم دكيريم چيتق سكالي لاڬي
سباڽق 1,000بواه يڠ منلن فربلنجأن سباڽق 20,000بات دان دجوال هابيس دڠن وقت يڠ سيڠكت
"دويت سباڽق 20,000 بات ايت سفاورهڽ ممنجم دري تمن٢ دالم فنجارا 5,000 بات,دان دري إستري 5,000 بات دان دري تمن٢ دلوار سباڽق 10,000 بات"
كمدين دفربأيكن لاڬي سباڬي كالي يڠكدوا,مڠڬونكن ماس ديسيني سلام5 بولن سبلوم دكيريم چيتقكن سمولا سباڽق 2,000 بواه دان دجوال هابيس جوڬ,خلاصهڽ سوده دچيتقكن سموا 3,100 بواه,دافت واڠسمواسباڽق 60,000 بات ستڠه دري حاصيل ايت دصدقة كفد واريث٢ تمن سفنجارا يڠ بركمسكينن
دان سكارڠ دچيتق تمبهكن لاڬي سباڽق 1,000
بواه اونتوق دجوال دكداي٢ بوكو,يڠ مان ددالم كأوسهاأن منچيتقكن بوكورسالة
اين مندافت كموداهن دري فڬاواي فنجارادڠن بأيك,سهيڠڬ مريك منولوڠ فرڬي
ملتق بوكوسفاي دجوال دكداي٢ دالم فنجارا سباڽق 300بواه دان سوده فون هابيس
اي
جوڬ تله منچريتكن لاڬي بهوا سكارڠ سدڠ منوليس سبواه بوكولاڬي يڠ برجودول
"اف اددسباليق فنجارا" سفاي اونتوق مڠموك كن تنتڠ كهيدوفن مريك
يڠبرادددالم فنجاراايت
ڬون اف دالم منوليس
افبيل
دتاڽ كن بهوا ڬون افكه دالم منوليسڽ سدڠكن ماسيه ددالم فنجارا,اي
منچريتاكن بهوااي مڠڬون كن قلم دعوات اي منوليس دأتس سيسا٢ قرطس بڠ لبيه
دري مشوارات سممينار دالم فنجارا,كمدين دكيريم كفدإستريڽ اونتوق منچيتق
بوكوايت دكداي بن حلبى فطانى
ولوفون
دالم فنجاراادكداي٢ جوالن,تتافي قلم دعوات تيدق ادجوال دان دلارڠ كرس
ممباوأماسوق كدالم فنجارا كران تاوانن ايت سريڠ دڬون كن اونتوق
مڠوكيردتوبه٢ مريك,فستي د مينتأكإيذينن دري فڬاواي سفاي إستري ساي دافت
دباوأماسوق 2-3 فينا,تتافي جك دعواتڽ سوده هابيس مك توڠڬو 2-3 هاري فول سمنتارادافت دعوات ايت
دان
تنتڠ أسباب مڠافكه دڬون لمبڠ مسجد كروسيق سباڬي ڬمبران كوليت رسالة
ايت,تتافي جوابن يڠكلواردري سوارامريك, منجادي فرسؤلن كمبالي يهوا "افكه
كسالهن مسجد كروسيق ايت كنافكه اي دباكر سباڬي مان يڠ تله درواية كن دالم
سجارة سيلم ايت" "اي جوڬ سفرت ساي افكه كسالهن ساي,مڠافكه ساي دتڠكف؟"
اي
منچريتاكن تنتڠ سبب اي دفنجاراكن,كران اي دتودوهكن اتس كاسوس كسلامتن
سباڬي فمبرونتق,اي دحكومكن اوله فڠاديلن أول دڠن دفنجاراكن سلام 12 تاهون,كمدين تله دبوات رايوان كمحكمه رايوان سكارڠ سدڠ منوڠڬوكفوتوسن دري محكمه أڬوڠ
اي
مڠهارف سموڬ محكمه اڬوڠ, دترباليقكن كفوتوسن ايت كران مريك يقين بهوا مريك
تيدق ترليبت دڠن كجادين يڠ تيدق أمان ايت سام سكالي,تتافي سبب يڠ مريك
دتڠكف كن ايت ادله كران مريك منجادي سؤرڠ ڬوروأڬام دسبواه سكوله
دفطانى,يڠد شقي اوله فمرينته بهوااي ادترليبت دڠن كجادين ترسبوت
دي
ممبري فنداڠن تنتڠ جالن ممبيناكدامين دالم كاواسن ويلاية سمفادن سلاتن
بهوا فستي مڠيكوت كهندق فندودوق تمفاتن,مك ستيف مسأله اكن دافت دسلسيكن
دان فستي مڠلواركن اڠكاتن تنترادري كاواسن جوڬ
دوعأ سفاي ترلفس دري كظاليمن
بوكورسالة
يڠ أمةكچيل اين تيادفربيذأن دري بوكو٢ أڬام يڠ لأين,تتافي سوات كرياوان
يڠد اوسهاكن اوله مريك يڠدتاوان كن ددالم فنجارا,سفاي دڬون كن اونتوق
برعبادة جوا,سموڬ اورڠ مسلم سكالين دافت مڠڬون كنڽ اونتوق مموهون كفد توهن
سفاي ترلفس دري سڬل كظاليمن,تياد تجوان لأين
افبيل
دبوك كن دبهاڬين أول دري بوكواين,كيت اكن ترليهت فرمولأن دڠن فركتأن
"دوعأادله سنجات اورڠ مؤمن" يڠترتوليس دالم ليڠكوڠن ڬمبركراوات,يڠدنوكيركن
دڠن تاڠن,يڠبرمقصود دڠن فنجارا,دان ڬمبردوابله تاڠن يڠتربوك يڠ سدڠ
دڬاريكن يڠبرمقصود "مريك يڠد دظاليمي ايت سدڠ ممينتأفرتواوڠن دري توهن
سفاي اكن ترلفس دري كظاليمن" دان باڬي ڬمبر لوكيسن بوڠاراي فول يڠبرمقصود
دڠن سيمبوليق باڬي اورڠ ملايو ايت سنديري.
دري: http://www.deepsouthwatch.org/dsj/3617


text:
ڤرڤوستاکا؞ن نڬارا مليسيا (PNM) يڠ دلانتيق سباڬاي اوروس ستيا ڤروڬرم ڤمبودايا؞ن توليسن جاوي ڤريڠکت کبڠسا؞ن ڤد 10 مي 2006 منروسي ميمورندوم جماعه منتري کبودايا؞ن، کسنين دان واريثن (KeKKwa) کتيک ايت، بکرجاسام دڠن اينستيتوت کفهمن إسلام مليسيا (IKIM) دالم مڠنجورکن کيم کلينيک جاوي بارو٢ اين.
برتمڤت دديوان بسر IKIM، کيرا٢ 200 ڤسرتا دربد ڤلباڬاي ڤريڠکت اوسيا منجاياکن ڤروڬرم يڠ دأوسهاکن باڬي مپمارقکن لاڬي بودايا ڤمبلاجرن سرتا ڤڠاجرن توليسن جاوي دنڬارا اين.
کتوا ڤڠاره PNM، داتوق نفيسه احمد برکات، انتارا کاندوڠن ميمورندوم يڠ دڤرستوجو؞ي ايت ترماسوقله منروسکن لڠکه٢ ڤمبودايا؞ن توليسن جاوي سباڬاي ساله ساتو واريثن تمدون دان ملقساناکن ڤڠاجرن دان ڤمبلاجرن سچارا لبيه برکسن.
”ميمورندوم ايت دأڠکت ستله کمنترين مپدري تنتڠ کمروسوتن ڤڠڬونا؞ن دان ڤمباچا؞ن توليسن جاوي دالم کالڠن رعيت دنڬارا اين اڤاته لاڬي يتله اخبار اوتام برتوليسن جاوي يا؞يت اوتوسن ملايو ميڠڬوان مڠهنتيکن چيتقنڽ کران تيدق لاڬي منداڤت تمڤت دهاتي مشارکت.
”اوليه يڠ دمکين، KeKKwa کتيک ايت ملالو؞ي PNM مڠمبيل اينيسياتيف ملقساناکن ڤلباڬاي ڤروڬرم براساسکن توليسن جاوي سباڬاي بودايا هيدوڤ مشارکت.
”توڬس اين امت برت کران PNM مڠڬالس امانه دالم ممستيکن حسرة ترسبوت داڤت درياليساسيکن نامون، کامي تيدق برڬرق سنديري کران منداڤت کرجاسام درڤد ڤلباڬاي ڤيهق ترماسوق کمنترين ڤنديديقن، ديوان بهاس دان ڤوستاک، اوتوسن ملايو (M) برحد، ڤرساتوان سني خط کبڠسا؞ن (PSKK) دان اينستيتوسي٢ ڤڠاجين تيڠڬي دنڬارا اين،“ کاتاڽ.


text:
اوڤراسي برسڤادو يڠ توروت مليبتكن اڬينسي ڤڠواتكواسان ماريتيم مليسيا (APMM) نڬري دان اڬينسي انتي داده كبڠسا؞ن (AADK) برتوجوان مناڠني ڬجالا ايت يڠ دكاتاكن منولر دكاوسن ڤلابوهن دان جيتي ڤندارتن ايكن.
ڤڠاره دايره ماريتيم 9، كڤتن ماريتيم زاينول عابدين جوسوه بركات، توروت دتاهن ترماسوقله تيڬ ڤمندو بوت برأوسيا 21, 20دان 40 تاهون دساتو لوكاسي دسوڠاي كواڠ يڠ دڤرچايا؞ي تربابيت دالم ڤڠدرن داده.
”مريک چوبا ملڤسكن ديري نامون برجاي دبركس سلڤس برلاكو ڤرڬلوتن، دان ڤمريقسا؍ن لنجوت منموكن 104 بيجي ڤيل كود، تيڬ ڤاكيت تيوب مڠاندوڠي داده جنيس هيرو؞ين دان ساتو تيوب شابو،” كاتاڽ.
”كيت اكن سياست ستاكت مان ڤڠليبتن مريک دالم اكتيۏيتي ترسبوت سام اد منجادي ڤمبكل اوتام كڤد ڬولوڠن نيلين دسكيتر كاوسن اين” كاتاڽ كتيک دتموي سلڤس براحيرڽ اوڤراسي دسيني هاري اين.
منوروت زاينول عابدين، كتيڬ - تيڬ سوسڤک تربابيت تله دباوا كڤڠكالن ماريتيم كمامن اونتوق دأمبيل كتراڠن سبلوم دسراهكن كڤد ڤيهق ڤوليس
اونتوق تيندقن لنجوت.
منوروت بلياو، اوڤراسي مليبتكن سراماي 120 اڠڬوتا درڤد ڤلباڬاي اڬينسي ڤڠواتكواسا؞ن ايت توروت برتوجوان ممبنترس ڤپلودوڤن بارڠ٢ كاولن دان مپكت كماسوكن ڤنداتڠ اسيڠ تنڤا ايذين ملالو؞ي ڤرأيرن كمامن اين.-اوتوسن اونلاين


text:
منوروت سومبر، کدوا-دوا اڠڬوتا ڤوليس براوسيا 50 دان 28 تاهون يڠ برتوڬس دبالاي ڤوليس ڤاڬوه ايت دتاهن ڤوکول 4 ڤتڠ دڤجابت SPRM چاوڠن باتو ڤاهت.
تڠکڤن ايت دبوات سوسولن درڤد ڤناهنن سأورڠ اڠڬوتا ڤؤليس برڤڠکت لن س کوڤرل يڠ بکرجا دبالاي سام کلمارين کران دشکي تله منريما واڠ رسواه RM700 سچارا بولنن درڤد سأورڠ ستف کونترکتور سجق نوۏيمبر 2017 هيڠڬ جانواري 2018.
”کدوا-دوا اڠڬوتا ڤوليس برکنا؞ن دشکي تله منريما سبهاڬين درڤد واڠ RM700 رسواه بولنن باڬي نوۏيمبر دان ديسيمبر 2017 دان جانواري 2018 يڠ دتريما اوليه سوسڤيک ڤرتام.
”حاصيل سياستن يڠ دجالنکن منداڤتي کدوا-دوا سوسڤيک توروت منريما واڠ رسواه ترسبوت اونتوق توجوان يڠ سام، يا؞يت سباڬاي دوروڠن سوڤايا تيدق مڠمبيل تيندقن کأتس ماجيقن ڤڠادو يڠ مڠمبيل ڤکرجا اسيڠ تنڤا ڤرميت بکرجا دتاڤق ڤمبينا؞ن سکيتر ڤکن ڤاڬوه،“ کاتاڽ دسيني.
سمنتارا ايت، ڤڠاره SPRM نڬري، داتوق عزمي الياس کتيک دهوبوڠي مڠصحکن ڤناهنن ترسبوت.


text:
باڬي کباپقن کانق٢، چوتي ڤرسکولهن هوجوڠ تاهون سميمڠڽ دننتي-ننتيکن سباڬاي تيمڤوه برڬمبيرا دتن برسوک ريا برسام کلوارڬ.
نامون، باڬي سستڠه درڤد مريک، چوتي سکوله جوڬ اداله ساتو ماس يڠ دڬروني، بوکن کران باپق کندوري کهوين، تتاڤي وقتو کبياسا؞نڽ اونتوق مجليس برختن دجالنکن.
ختن يڠ جوڬ دکنلي سباڬاي ماسوق جاوي اتاو برسونت منجادي انتارا اچارا اوتام چوتي سکوله اونتوق کانق٢ للاکي باڬي ممبريکن مريک چوکوڤ ماس اونتوق ڤوليه سبلوم کمبالي کسکوله.
ڤلباڬاي ڬلاڬت دان راڬم کانق٢ داڤت دليهت سماس برلڠسوڠ مجليس برختن يڠ دأجورکن اوليه بادن٢ بوکن کراجا؞ن (NGO)، ڤميمڤين ڤوليتيق، هوسڤيتل سواستا دان سباڬايڽ.
بربنديڠ دولو، مجليس برختن سکارڠ دبوات سچارا بسر-بسرن سڤرتي ساتو فيستا. مليبتکن ڤلباڬاي ڤيهق، سکوله، مسجد، ڤاسوقن بومبا دان تيدق کورڠ جوڬ يڠ مپدياکن ڤلباڬاي هيدڠن لازت اونتوق کانق٢ يڠ برختن دان ايبو ياڤ يڠ ترليبت. کانق٢ جوڬ برڤاڬاين باجو ملايو لڠکڤ برسمڤيڠ، برسوڠکوق اونتوق دراعيکن.
اينيله سواسان يڠ داڤ دليهت سڤنجڠ چوتي سکوله لبيه درڤد سبولن. ماله کانق٢ درڤد کلوارڬ کورڠ برکممڤوان دتاجا سباڬاي ساله ساتو تڠڬوڠجواب کڤد مشارکت.
سمواڽ برمولا دڠن تونتوتن اڬام إسلام دکمبڠکن منجادي اچارا يڠ باکل منيڠڬلکن کنڠن مانيس کڤد کانق٢ يڠ اکن ماسوق کعالم ديواس.


text:
(خطبة جمعة: سيري 51/2013 ﴿مجليس اڬام اسلام دان عادة ايستيعادة ملايو كلنتن
تاجوق: ڤرجواڠن مڠڠكت مرتبت اڬام دان اومت اسلام.
تاريخ: 17 صفر 1435 برسمأن 20 دسيمبر 2013
(باچان اوليه استاذ حاج عبدالحاليم مت عيسى ﴿امام توا مسجد مقيم ڤادڠ اڠڬڠ
هاري اين 17 صفر 1435 هجرة، ڬنڤله 101 تاهون اوسيا ڤنوبوهن مجليس اڬام اسلام دان عادة ايستيعادة ملايو كلنتن. جوسترو ايت تيك س خطبة اين دمواتكن دالم بلوڬ اي جيه كي مسجد مقيم ڤادڠ اڠڬڠ سمڤنا ممڤرايڠتي اولڠتاهون ڤنوبوهنڽ.
هاڽ الله سبحان وتعالى جوا له يڠ اكن ممبالس سڬالا ڤرڠوربانن مريك دالم منڬقكن شعار اسلام د بومي كلنتن يڠ كيت سايڠي اين، أمين


text:
ماله کيني، ساي مڠاکو؞ي سماکين ڬمبيرا دڠن کهيدوڤن کيني تراوتاماڽ درڤد سڬي تاورن کرجاي يڠ کيني سماکين لبت دڠن تاورن.
اونتوق تاهون اين، جدوال کرجا ساي سوده مولا دأتورکن سجق اول تاهون سهيڠڬ هوجوڠ تاهون اين.
ميمڠ تيدق منڠ تاڠن سبنرڽ تتاڤي ساي اڠڬڤ اڤ يڠ دڤراوليه سکارڠ اداله رزقي انق يڠ ساي تومڤڠ.
ساي ڤرچاي ستياڤ يڠ برلاکو اد حکمه ترسنديري. سبب ايت ساي تيدق برڤوتوس اسا والاوڤون دأوجي سبڬيني.
سلا؞ين تاورن برلاکون دان مپاپي، ساي جوڬ بارو٢ اين دتاورکن منجادي دوتا جوس کصيحتن، لنتيق دارا.
منروسي لانتيقن ايت، ساي منجادي دوتا سلاما انم بولن دان جک اد رزقي اونتوق دلنجوتکن، ساي سديا اونتوق منريماڽ.
ساي ميمڠ تليتي سبلوم منجادي دوتا اڤاته لاڬي اونتوق ڤرودوک کصيحتن. الحمدلله، سوده سبولن ساي عملکن مينوم جوس ترسبوت دان کيني برت ساي سوده تورون سباپق ليم کيلوڬرم.
بيلا ساي ده نمڤق کبرکسنن ڤرودوک اين، باروله ساي برسديا اونتوق ممڤروموسيکن ڤرودوک اين کڤد اورڠ لوار.


text:
اتيهن ايت يڠ دسرتا؞ي اوليه 500 نلاين سكيتر ماكسسر ممبريكن ڤنومڤوان اونتوق منيڠكتكن كاڤاسيتي ڤنڠكڤن ايكن تتاڤي ڤد ماس يڠ سام تيدق مڠڬوناكن باهن٢ يڠ بوليه منچمر سومبر عالم سڤرتي ڤڠڬونا؞ن بوم ايكن.
كتوا DKP3 ماكسسر، عبدالرحمن بندو ممبريتاهو، ڤيهقڽ منكنكن ڤمهمن كڤد نلاين اڬر منڠكڤ ايكن دڠن الت مسرا عالم، ميثلڽ دڠن مڠڬوناكن جاريڠ، ڤنچيڠ دان سباڬايڽ.
”كيت ممبريكن ڤمهمن اونتوق منڠكڤ ايكن سچارا تيكنيكل دڠن مڠڬوناكن الت يڠ لبيه مسرا عالم دان مڠيلق درڤد مڠڬوناكن بوم دان بيوس كران اي بوليه مروسقكن ايكسوسيستم سومبر مارين،“ كات رحمن.
منوروت بلياو، نلاين برڤرانن بسر دالم منجاڬ كلڠسوڠن ليڠكوڠن هيدوڤ خصوصڽ دلا؞وت كران لا؞وت يڠ لستاري تيدق هاڽ ڤنتيڠ باڬي ڤمرينته تتاڤي توروت منجادي كلڠسوڠن هيدوڤ مشاركت تراوتاماڽ قوم نلاين.
”كالاو سومبر داي عالم لا؞وت كيت روسق، انق چوچو ننتي كيت تيدق مميليقي كرجا اڤابيلا ايكن سماكين ڤوڤوس دان سچارا تيدق لڠسوڠ مشاركت نلاين جوڬ هيلڠ ڤونچا ڤنداڤتن،“ كاتاڽ.
منوروت رحمن، DKP3 جوڬ مڠيڠتكن نلاين اڬر مڠڬوناكن كونسيڤ منڠكڤ ايكن دڠن سيستم برهيمه، يا؞يت هاڽ منڠكڤ ايكن يڠ دكاتڬوريكن ممنوهي كڤرلوان لستاري.
”كالاو داڤت ايكن يڠ كچيل، بياركن دولو سمڤاي بسر بارو دتڠكڤ،“ كاتاڽ.
ببراڤ هاري سبلوم ايت، منتري كلا؞وتن دان ڤرايكنن سوسي ڤودجياستوتي منڬور ڤريلاكو سبهاڬين نلاين ماكسسر يڠ سريڠ مڠڬوناكن چارا يڠ ساله اونتوق منڠكڤ ايكن، سڤرتي بوم دان الت بيوس.
”ساي هاڽ ممبريتاهو، نلاين ماكسسر باپق يڠ ملاكوكن ڤڠبومن دان بيوس ايكن دلا؞وت،“ كات سوسي ساعة مراسميكن اوڤراسي ڤلابوهن ڤرايكنن اونتيا ماكسسر، بارو٢ اين.


text:
ڤڬاواي لاتيهن نڬري، جابتن بومبا دان ڤپلامت مليسيا (JBPM)، کوالا لمڤور، ازهر يوسف، 49، برکات، جيواڽ كولا ممينتي لايڠ ٢ سجق تاهون 2006.
ڤلباڬاي ريکابنتوق لايڠ٢ دري دالم دان لوار نڬارا منجادي کوليکسيڽ سهيڠڬ دي سنديري سڠڬوڤ بربلنجا بسر باڬي منداڤتکن کوليکسي يڠ مناريق دري لوار نڬارا يڠ مپرتا؞ي ڤرتنديڠن لايڠ٢ دنڬارا اين.
منوروتڽ، سجق مولا برجينق-جينق دڠن لايڠ٢ ڤلباڬاي کاجين دلاکوکن باڬي مندالمي علمو سرتا ڤريحال ڤرما؞ينن لايڠ٢ برداسرکن کسسواين چواچ دنڬارا اين.
“دهولو ساي تيدقله اوبسيس دڠن لايڠ٢، سهيڠڬاله کتيک ايستري ساي ملاهيرکن انق کامي يڠ ڤرتام دان برڤنتڠ دملاک، ساي يڠ برچوتي سلاما دوا ميڠڬو کتيک ايت برکسمڤتن مپقسيکن ڤرما؞ينن لايڠ٢ دکوتا لقسامان.
“مپقسيکن کرياتيۏيتي سرتا ريکابنتوق اونيک لايڠ٢ يڠ دتربڠکن، ساي مولا منجادي ترتاريقن دان دري سيتو تيمبول مينت يڠ مندالم.
“سهيڠڬ کيني ساي تله مميليقي کيرا٢ 30 کوليکسي لايڠ٢ ڤريبادي ڤلباڬاي بنتوق اونيک يڠ ساي سيمڤن سمڤاي سکارڠ،” کاتاڽ.
جلس ازهر، کسموا کوليکسي يڠ دميليقيڽ برنيلاي کيرا٢ RM40,000.
جلسڽ، دي توروت منجوال لايڠ٢ دڠن هرڬ برڤاتوتن يا؞يت انتارا RM10 دان RM20 ستياڤ ساتو.


text:
اهلي ڤرليمن تلوق اينتن، داتوق سري مه سيو كيوڠ بركات، ڤيهقڽ مرانچڠ اونتوق مڠنجوركن ڤروڬرم بركنا؞ن سبولن باڬي ممبري ڤلواڠ كڤد ڤندودوق منداڤتكن بارڠن باسه سڤرتي داڬيڠ ايم دان ايكن دڠن هرڬ يڠ لبيه موره.
”ڤروڬرم اين برتوجوان مريڠنكن ببن كوس سارا هيدوڤ رعيت دان اي منداڤت سمبوتن با؞يق درڤد ورڬ تلوق اينتن والاوڤون ڤبليسيتيڽ تيدقله ملواس دسببكن اوليه ماس يڠ سيڠكت،“ كاتاڽ.
سيو كيوڠ يڠ جوڬ منتري ڤراوسها؞ن ڤرلادڠن دان كوموديتي توروت برتريما كاسيه كڤد لمباڬ كماجوان ايكن مليسيا دان لمباڬ ڤماسرن ڤرتانين ڤرسكوتوان سرتا ڤاسر راي يڠ ترليبت دالم ڤروڬرم ترسبوت.
”ساي دفهمكن ڤڠونجوڠ تله داتڠ سجق اول ڤاڬي دان تيمڤوه جوالن ترڤقسا كيت ڤنجڠكن ايكورن سمبوتن هاڠت يڠ دتريما.
”سهوبوڠن ايت، باڬي جوالن اكن داتڠ، تاريخ دان لوكاسيڽ اكن كيت معلومكن دالم ماس تردكت،“ كاتاڽ.


text:
ڤرينته ريمن سهيڠڬ 17 اڤريل ايت دكلواركن اوليه ماجيستريت نيک اسفهاني تسنيم وان عبدالرحمن سلڤس للاكي براوسيا 49 تاهون ترسبوت دباوا كمحكمه ماجيستريت دسيني ڤد ڤوكول 9.20 دڠن برڤاكاين لوكڤ.
للاكي ايت سبلوم اين دتاهن ريمن سلاما انم هاري سجق 7 اڤريل لالو.
سمنتارا تيڬ ڤما؞ين MIFA يڠ سبلوم اين دسياست اوليه سوروهنجاي ڤنچڬهن رسواه مليسيا (SPRM) ايكورن دشكي منريما رسواه كران مڠاتور كڤوتوسن ڤرلاونن ليڬا بركنا؞ن دبيبسكن اوليه محكمخ ماجيستريت هاري اين.
نيک اسفهاني تسنيم ممبنركن كتيڬ-تيڬ للاكي بركنا؞ن دبيبسكن دڠن جامينن SPRM سباپق RM50,000 ستياڤ سأورڠ.
كتيڬ-تيڬ للاكي يڠ ترديري درڤد سأورڠ ڤما؞ين ايمڤورت براوسيا 29 تاهون ماناكالا دوا لاڬي ورڬ تمڤتن ماسيڠ٢ براوسيا 26 دان 27 تاهون ايت تيبا دمحكمه ماجيستريت دڠن برڤاكاين لوكڤ.
سياستن اول SPRM منداڤتي تيڬ للاكي ترسبوت تله منريما واڠ رسواه انتارا RM10,000 دان RM30,000 درڤد bookie اونتوق مننتوكن كڤوتوسن ڤرلاونن.


text:
جاوي : واريثن ورݢ عالم ملايو
Monday, May 27, 2013
دالم کݢلاڤن اد کچرهنڽ
Wednesday, May 15, 2013
ڤڠاجرن کومڤوتر دالم ڤنديديقن
سجاره ڤرکمبڠن کومڤوتر
کومڤونن کومڤوتر
- دݢوناکن
اونتوق مماسوقکن داتا دالم کومڤوتر
- بوليه
مڽيمڤن سچارا سمنتارا جک ککونچي دتاءيڤ ترلالو ڤانتس.
- ڤڽوسونن QWERTY دلتقکن
باݢي ملمبتکن ڤروسيس ڤناءيڤنڽ اونتوق مڽلامتکن ککونچي درڤد روسق.
- ڤاڤن ککونچي ممڤوڽاءي ڤڠاول اتاو كونترولير دان ڤنيمبل اتاو بافر ککونچي.
لاير تمڤيلن کومڤوتر / مڠݢمبرکن سبواه کوتق لاير يڠ داڤت منمڤيلکن سسواتو درڤد کومڤوتر.
- دݢوناکن
اونتوق منيلاي کممڤوان ݢرافيک.
- ممڤو
مماڤرکن ايميج برݢرق يڠ دجاناکن اوليه کومڤوتر.
- مونيتور
مونوکرام
- مونيتور
ورنا
- مونيتور
ساتو ݢرق بربيلڠ
- مونيتور
ايليکترو لومينيسينت ديسڤلاي (ELD)
ڤرنتي اينڤوت يڠ دهوبوڠكن دڠن کومڤوتر اونتوق برفوڠسي
سباݢاي انق ڤانه ڤنونجوق باݢي سکرين ڤاڤرن.
- ممودهکن
ڤرݢرقن اونتوق مڠوروسکن ڤرايسين انيماسي, ݢرافيک دان اتور چارا ڤنربيتن کرجا.
- امت
دڤرلوکن اڤبيلا دݢوناکن دالم سيستم ڤڠندلين تتيڠکڤ.
- تتيکوس
ببولا دڠن واير دان تنڤا واير.
- تتيکوس
اوڤتيک دڠن واير دان تنڤا واير.
ڤرنتي يڠ برڤرانن اونتوق ڤڽيمڤنن داتا تيدق ککل.
سيمڤنن داتا ددالم كومڤوتر اداله بربنتوق سمنتارا دان اکن ترڤادم اڤبيلا کومڤوتر دماتيکن.
ساله ساتو بهاݢين دالم كومڤوتر يڠ منترجمه دان ملقساناکن ارهن دالم ڤرايسين.
- اونيت
ڤڠاول
- اونيت ڤلقسان
ڤروݢرم يڠ ممبوليهکن كومڤوتر داڤت ملاکوکن سسواتو توݢسن ترتنتو.
- ڤرايسين
سيستم : داڤت مڠاول ڤرکاکسن كومڤوتر, سيستم كومڤوتر دان سباڬايڽ.
- ڤرايسين
ڤڠاتورچاراءن : برتيندق مڽدياکن التن اونتوق ممودهکن ڤمبيکينن ڤرايسين
ايت سنديري.
- ڤرايسين ڤڠݢوناءن : ممبنتو منجالنکن توݢس يڠ برصيفت ݢوناءن.
کومڤونن ڤاليڠ اوتام ددالم سسبواه كومڤوتر
دسيتوله ترداڤت سموا کومڤونن لاءين يڠ دڤاسڠ کڤدڽ.
- کد
ڤاڤرن اونتوق ممستيکن هاسيلڽ داڤت دليهت دسکرين مونيتور,
- اتاو
کد بوڽي سکيراڽ ارهن ترسبوت ممڤوڽاءي کد ارهن اءوديو.
فکتور يڠ ممڤڠاروهي ڤڠݢونأن کومڤوتر دالم ڤنديديقن
- فکتور تيکنيکل - لبيه ترتومڤو کڤد معمل
- فکتور برکاءيتن دڠن منداڤت ڤرايسين اونتوق مڠحاصيلکنساتو باهن ڤمبلاجرن بنتوان کومڤوتر يڠ برموتو تيڠݢي.
- فکتور ڤنديديقن لأين موڠکين ممڤڠاروهي کومڤوتر دالم ڤنديديقن اداله فلسفه.
کلبيهن ڤڠݢوناءن کومڤوتر دالم ڤڠاجرن دان ڤمبلاجرن
- داڤت ممنوهي کبوليهن دان کڤرلوان ڤمبلاجرن اينديۏيدو.
- تيندق بالس سرتا مرتا دان سچارا ڤريبادي ممبري کسن ڤنݢوهن يڠ ساڠت ڤوسيتيف.
- داڤت ممبنتو مسئله ݢورو دالم ڤڠاجرن.
- اتريبوت يڠ ترداڤت دالم باهن اين منمبهکن رياليسمى دالم ڤمبلاجرن سچارا لاتيه توبي, اوجي کاجي دالم معمل, ڤرماءينن, سيمولاسي دان سيباڬايڽ.
- ممبوليهکن ڤڽيمڤنن داتا ڤريستاسي ڤلاجر دان ڤرانچڠن کماجوان ڤلاجر.
- ممڤوڽاءي کأوڤاياءن مڽيمڤن ريکود تياڤ-تياڤ ڤلاجر دان ممودهکن سݢالا اوروسن سکوله دان اينستيتوسي.


text:
Batu Bersurat Terengganu
رسول الله دڠن يڠ اورڠ سيا بر مريك ؟
؟ ڤدا ديوت مليا راي بري همبا منڬهكن اڬام اسلام
دڠن بنر بچارا درما مرقسا بڬي سكلين همبا ديوت مليا راي
دبنواكو اين. ڤننتو اڬاما رسول الله صلى الله عليه وسلم راجا
مند ليكا يڠ بنر بچارا سبله ديوت مليا راي ددالم
بهومي. ڤننتوا ايتو فرض ڤدا سكلين راجا مند
ليكا اسلام منوروت ستيته ديوت مليا راي دڠن بنر
بيچارا برباذيكي بنوا ڤننتوا ايتو مك تيته سري ڤادوك
تهن مندودقكن تامرا اين دبنوا ترنڬانو ادفرتام اد
جمعة دبولن رجب دتاهن سرطان دسسنكلا
بڬندا رسول الله تله لالو توجه راتس دوا
كلورڬا دبنوا جاو ... ؟
داتغ بريكن. كامڤـ(ت) ... (ا)ورڠ برڤهوتغ
جاڠن مڠامبل (ك) ... ؟ هيلڠكن امس
كليما درما بارڠ اورڠ ... (مر)ديكا
جاڠن مڠامبل توڬل بوت ... (ت) امسڽ
جكيا امبل هيلڠكن امس. كانم درما بارڠ
اورڠ بربوت بلا چارا لاكي لاكي ڤرمڤون ستيته
ديوت مليا راي جك مرديكا بوجن ڤالو
سراتس راوتن. جك مرديكا براستري
اتوا ڤرمڤون برسوامي دتانم هڠڬن
ڤڠڬڠ دهمبالڠ دڠن باتو ماتيكن
جك انكر ... همبالڠ جك انق مند ليكا
بوجن دانداڽ سڤولوه تڠه تيڬا جكيا ...
منتري بوجن دانداڽ توجه تاهل سڤا(ها) ...
تڠه تيڬا. جك تتوا بوجن دنداڽ ليما تاهـ(ل) ...
توجه تاهل سڤاها ماسق بندارا. جك او(رڠ) ...
مرديك. كتوجه درما بارڠ ڤرمڤون هندق ...
تيدا داڤت براسوامي جكيا بربوت بلاچارا ؟
تدا بنر دانداڽ ستاهل سڤاها. كسمبيلن درما
سري ڤادوك تهن سياڤا تيدا ؟ دانداڽ
(در)ما جك انقكو اتوا ؟ اتوا چوچوكو اتوا كلورڬاكو اتوا انق
تمرا اين سڬال اسي تمرا اين بارڠ سيافا تيدا منوروت تمرا اين لعنة ديوت مليا راي
دجاديكن ديوت مليا راي بڬي يڠ لنڬر اچارا تمرا اين.


text:
ڤاكر إيڤيدومولوڬي دان ستاتيستيک ڤراوبتن، اونيۏرسيتي سا؞ين مليسيا (USM)، ڤروفيسور دوكتور نورسعاده باچوق بركات، سلا؞ين ايت انتارا فكتور يڠ مپببكن كنسر ايت اداله ڤڠمبيلن الكوهول، كاندوڠن ڬولا تيڠڬي دالم ديئت دان مروكوق.
منوروتڽ، عملن ايت ڤرلو دإيلقكن كران ريسيكو مڠهيدڤ ڤپاكيت ايت لبيه تيڠڬي خصوصڽ ڬولوڠن ڤرمڤوان.
”نيسبه ڬولوڠن ڤرمڤوان يڠ برڤوتينسي مڠهيدڤ ڤپاكيت ايت اداله 100 اورڠ بربنديڠ سأورڠ للاكي. كيت بيمبڠ سبب كيس كنسر اين سماكين منيڠكت دان ڤاليڠ كرڤ برلاكو.
”ڬولوڠن ڤرمڤوان كنا لاكوكن ڤمريقسا؞ن ڤايودارا ستياڤ بولن خصوصڽ انتارا عمور 20 هيڠڬ 30 تاهون.
”كيت ڤرلو ڤريقسا بواه دادا دهادڤن چرمين سوڤايا ڤيكا دڠن بنتوق ڤايودارا سنديري. انتارا ڤتنداڽ سڤرتي ڤوتيڠ ترتاريق كدالم، كڬاتلن دسكليليڠ ڤوتيڠ دان سا؞يز كتولن بسر،“ جلسڽ سماس مپمڤايكن سيري شرهن عموم ڤلنتيقن ڤروفيسور دUSM، دسيني هاري اين.


text:
اي مروڤاكن چيڤتان دان تربيتن اليف سليق سرتا دأدون اوليه جوروترا اوديو تركموک دنيا كريس ايتن س. ماناكالا كليڤ ۏيديوڽ ڤولا ارهن شيمي جولايني دان منجالني ڤڠڬامبرن دڤوكيت تايلند.
برچريتا مڠناي لاڬو دروڤ ڤڠاساس شريكت لابل كرتل ريكودس اين بركوڠسي رهسيا دسباليق ڤڠحاصيلنڽ يڠ دأڠڬڤ ترلالو ايستيميوا دان دكت دڠن ديريڽ.
“دسببكن ايستيميواڽ لاڬو ترسبوت ساي مڠمبيل كڤوتوسن منڠڬوهكن ڤلنچرن لاڬو بربهاس ملايو ساي يڠ سڤاتوتڽ دلنچركن سبلوم دروڤ. ساي تيدق ممڤوپاي السن يڠ كوكوه كتيک دتاڽ اوليه ڤنربيت كناڤ ڤرلو كلواركن لاڬو ايت دهولو. نامون اڤ يڠ ساي تاهو لاڬو ترسبوت ساڠت ڤريبادي دان ساي يقين بهاوا اي ممڤو منمبوسي ڤاسرن انتارابڠسا سڤرتي يڠ كامي سدڠ رنچاناكن.
“ساي حاصيلكن ليريک لاڬو اين دالم ماس ساتو هاري سهاج دان اي ساله ساتو لاڬو يڠ ممبواتكن ساي ساڠت اوبسيس. اڤابيلا اليف ممبريكن لاڬو اين ساي بكرجا اونتوق مپياڤكنڽ دري ڤتڠ سهيڠڬ ڤاڬي تنڤا هنتي.
“دالم ماس 24 جم اساس كڤد لاڬو اين برجاي دسياڤكن. نامون اي اڬق مماكن ماس كتيک ڤروسيس ادونن دان كجوروترانڽ كران كامي توكر دان ريكود كمبالي ببراڤ بهاڬين.
“ساي ممڤوپاي ڤراسان يڠ ساڠت ايستيميوا دڠن لاڬو اين سهيڠڬ سكارڠ. اي جوڬ ساڠت ڤريبادي دري سڬي ليريک دان اوراڽ سهيڠڬ سوقتو ساي ممبوات ديمو اونتوق كوروس ساي نيكد اونتوق مپاپيكن لاڬو اين والاوڤون ساي تاهو اورڠ لاين جوڬ ممڤو مپاپيكنڽ دڠن بايق” كاتاڽ.


text:
منتري بسر، داتوق سري احمد باشه مد حنفيه بركات، ببراڤ كرتس كرجا تله دتريما درڤد ڤيهق شريكت سواستا ترماسوق مريک بنتوق كومڤليکس مڠيكوت كسسواين دان كوس اونتوق دنيلاي سبلوم دمعتمدكن.
”كيت نق اوسها ڤمبينا؞ن ستاديوم بهارو سچڤت موڠكين دلوار كاوسن باندر راي الور ستر سوڤايا سماڠت ڤاسوقن دسمارقكن لاڬي سرتا ممبري كسليسا؞ن كڤد ڤمينت دان ڤپوكوڠ،“ كاتاڽ سلڤس مڠاداكن لاوتن كأتس ڤما؞ين دان ڤڬاواي ڤاسوقن هيجاو كونيڠ قدح يڠ منجالني لاتيهن دڤادڠ بولا سيڤق ڤريمبا دسيني، سمالم.
كاتاڽ، كراجا؞ن نڬري جوڬ ماهو لبيه راماي ڤڠليبتن ڤيهق سواستا دالم ڤروجيک اين اڬر داڤت دسڬراكن. - برنام


text:
منوروت تيمبلن ڤڠاره جابتن ڤرڤادوان اينتڬراسي ناسيونل سلاڠور نورواحده زين العابدين اونتوق منچاڤاي حسرت موجودكن ڤواريث بڠسا مليسيا يڠ قوات جاتي ديري ڤيهقڽ امت مڠالو-الوكن ڤرتنديڠن برچورق سني يڠ دواريثي مشاركت نڬارا اين.
“ڤرتنديڠن ڤينتر كرياتيف مليبتكن كانق٢ تابيكا ڤرڤادوان دايره كلڠ اين مروڤاكن واده اونتوق ڤيهق كامي مپماي مينت انق٢ كڤد بودايا بڠسا مريک سچارا كرياتيف.
“هاري اين ڤارا ڤسرتا بوكن سهاج دأوجي دڠن ممباچ برڤيداتو مالهن برلاكون دالم دراما موزيكل دڠن ڤنرڤن نيلاي سني مشاركت مليسيا سڤرتي جوڬيت دان بوريا” كاتاڽ كڤد اوتوسن ملايو ميڠڬوان سلڤس مجليس ڤپمڤاين هديه ڤروڬرم ڤينتر كرياتيف تابيكا ڤرڤادوان دايره كلڠ دكلڠ ڤارد دسيني بارو٢ اين.
نورواحده بركات باڬي مپمارقكن نيلاي٢ مشاركت نڬارا اين ڤارا ڤسرتا دواجبكن مماكاي بوسان ملايو يڠ براساسكن سوڠكيت.
سمنتارا ايت تتامو خاص ترسبوت ڤڠروسي 99 كباجيقن انسان سلاڠور (99 كسن) محمد علي زكريه كاڬوم دڠن ڤروڬرم ترسبوت يڠ مڠڬابوڠ جالين ايليمن سني يڠ كاي دڠن نيلاي٢ ايستيتيكا بودايا مشاركت مليسيا.
“هاري اين ساي سنديري برباجو باتيق ماناكالا ايبو باڤ ڬورو سرتا تتامو خاص مماكاي باجو كوروڠ براساسكن كاين سوڠكيت.


text:
اڬق مڠجوتكن اڤابيلا سچارا تيبا٢ بريتا مڠنا؞ي ڤپاكيت ايت ممنوهي دادا٢ اخبار سهيڠڬ منچتوسكن كڬوسرن كڤد سموا ايبو باڤ يڠ ممڤوپا؞ي انق كچيل دان لبيه مناكوتكن اي سبنرڽ بوليه مپرڠ سسياڤا سهاج.
دسباليق كبيمبڠن مڠنا؞ي وابق ديڠڬي يڠ بلوم اد كسودهنڽ، اورڠ راماي ترڤقسا منيڠكتكن تاهڤ وسڤادا دڠن كحاضيرن ديفتيريا يڠ دكا؞يتكن دڠن سيكڤ ايبو باڤ يڠ اڠڬن مڠمبيل سونتيقن ۏكسين اونتوق انق مريک.
اڬق منجڠكيلكن اڤابيلا ترداڤت ايبو باڤ يڠ سچارا ترڠ-ترڠن منوليس دميديا-ميديا سوسيال ممڤرتاهنكن تيندقن مريک كونونڽ ماهو توبوه بادن انق مريک ممبينا ايمونيساسي سچارا سمولاجادي تنڤا ۏكسين يڠ مڠاندوڠي باهن تيدق حلال.
سيكڤ تيدق برتڠڬوڠجواب ايت هاڽ ممبري كسن بوروق كڤد انق٢ يڠ تيدق بردوسا ديق سيكڤ ايبو باڤاڽ يڠ تيدق منيڠكتكن تاهڤ ڤڠتاهوان مڠنا؞ي بهاي بكتيريا ديفتيريا.
رامـاي يڠ تيـدق مپـدري بهـاي ڤـپـاكيت ترسبـوت كـران مپـڠكـاكـن انق مـريک مڠـالـمي مسئله روام سـوسـو سهيـڠڬ مپـببـكن مولوت سي انق مڠالمي روام برتومڤوق ڤوتيه.
سوده اچڤكالي ڤڬاواي ڤراوبتن منجلسكن سونتيقن ۏكسين ليم سرڠكاي ممڤو مليندوڠي سرتا مڠواتكن لاڬي سيستم ايمونيساسي بادن كانـق٢ درڤـد ڤپـاكـيت ديـفـتـيـريا، ڤرتوسيس، تتانوس، ڤوليو دان هيموڤيلوس اينفلوانزا B.
اونتوق ريكود، سونتيقن يڠ دبريكن كڤد بايي كتيک براوسيا دوا، تيڬ، ليم بولن (كسلوروهن دوس) سرتا 18 بولن دان توجوه تاهون (دوس بوستر) اين، بوكن سهاج دليهت برجاي مڠكڠ ڤنولرن ڤپاكيت، ماله مليندوڠي ڤڠهيدڤ درڤد ڤلباڬاي كومڤليكاسي.
كتيادا؞ن سونتيقن ۏكسين ليم سرڠكاي اتاو ڤڠمبيلن، ۏكسين تيدق منچوكوڤي دڤرچايا؞ي ڤونچا كماتين ليم كانق٢ دمليسيا دان ڤركمبڠن ايت مندوروڠ منتري كصيحتن، داتوق سري دوكتور إيس. سوبرامانيام مڠارهكن موريد٢ سكوله ڤرلو مڠموكاكن لاڤورن كصيحتن.
ملالو؞ي چارا اين، كراجا؞ن داڤت مڠسن كانق٢ يڠ بلوم منريما سونتيقن دان لڠكه ڤرلو ماسيه سمڤت دأمبيل اونتوق ممبريكن سونتيقن كڤد مريک.
برداسركن كڤد كيس٢ ترسبوت، بوليهله دروموسكن بهاوا كانق٢ يڠ منيڠڬل دنيا ايت تيدق دبري سونتيقن ۏكسين ليم سرڠكاي اتاو ۏكسين يڠ دڤراوليه تيدق چوكوڤ قوات اوليه ايبو باڤ مريک.
ڤارا ايبو باڤ جوڬ ڤرلو ملاكوكن سيمقن اونتوق مڠنلي اڤ ايت ڤپاكيت جڠكيتن كومن اوليه بكتيريا كورينيبكتريوم ديڤتيريا يڠ مڠلواركن توكسين بربهاي كڤد توبوه ڤڠهيدڤڽ.
سلڤس مپدري بهاوا بكتيريا جاهت ايت بوليه مپببكن كڬاڬلن فوڠسي جنتوڠ، سارف، بواه ڤيڠڬڠ دان سيستم فرنفسن يڠ بوليه مڠعاقبتكن موت سوده ڤستي ڤرسيڤسي نيڬاتيف مريک ترهادڤ سونتيقن، ۏكسين ليم سرڠكاي اكن براخير.
حقيقتڽ كمنترين كصيحتن مليسيا (KKM) دان جابتن كماجوان إسلام مليسيا (Jakim) سدر اد ايبو باڤ يڠ خواطير دان راڬو٢ اونتوق ممبريكن سونتيقن، ۏكسين كڤد بايي مريک كونونڽ اي مڠاندوڠي باهن حرام.
سبنرڽ خبر اڠين ايت تيدق بنر سام سكالي دان ڤربواتن ايت هاڽ منددهكن انق٢ دان مشاركت دڠن كموڠكينن دجڠكيتي ڤپاكيت برجڠكيت يڠ برڤوتينسي ممباوا موت.
جاڠن تاكوت امبيل سونتيقن ۏكسين
بارو٢ اين نڬارا دكجوتكن دڠن بريتا كماتين ليم كانق٢ ترماسوق دوا اديق-براديق دقدح عاقبة ڤپاكيت ديفتيريا ماناكالا 25 يڠ لا؞ين دصحكن مڠالمي ڤپاكيت موت ايت.
اڬق مڠجوتكن اڤابيلا سچارا تيبا٢ بريتا مڠنا؞ي ڤپاكيت ايت ممنوهي دادا٢ اخبار سهيڠڬ منچتوسكن كڬوسرن كڤد سموا ايبو باڤ يڠ ممڤوپا؞ي انق كچيل دان لبيه مناكوتكن اي سبنرڽ بوليه مپرڠ سسياڤا سهاج.


text:
کتوا ستيا؞وسها کمنترين ڤرتانين دان ايندوستري اساس تاني داتوق سري دوکتور اسماعيل بکر برکات سلا؞ين بکلن منچوکوڤي، هرڬ بارڠن ترسبوت جوڬ دجامين ستابيل سڤنجڠ رمضان سهيڠڬ منجلڠ هاري راي.
”سکتن ايکسڤورت سوده ڤون دلقساناکن سجق 1 مي باڬي منجامين بارڠن کڤرلوان دالم نڬارا منچوکوڤي ڤد موسيم عيدالفطر اين،“ کاتاڽ کڤد ڤمبريتا سلڤس ملنچرکن ڤاسر تاني امبڠ رمضان ڤوتراجاي سمالم.
انتارا بارڠن دتاورکن دڠن ڤوتوڠن هرڬ دڤاسر تاني امبڠ رمضان ايت، اياله باوڠ ميره بسر، چيلي ميره سڬر، باوڠ ڤوتيه، باوڠ بسر هولند، تمبيکاي دان کوبيس بولت.
لمباڬ ڤماسرن ڤرتانين ڤرسکوتوان (FAMA) دالم کپاتا؞نڽ منجلسکن ڤاسر تاني امبڠ رمضان برلڠسوڠ دري 12 مي هيڠڬ هاري اين، د290 لوکاسي ترڤيليه سلوروه نڬارا.


text:
كتوا ڤمودا UMNO بهاڬين ڬوا موسڠ شيخ رزالي شيخ حميد بركات ڤمبرين اينسينتيف ايت مروڤاكن ساتو سونتيقن موتيۏاسي كڤد ڤلاجر دان سكوله باڬي منچاڤاي كڤوتوسن چمرلڠ دالم ڤڤريقسان بركنان.
كاتاڽ اينسينتيف ايت سباڬاي ساتو ڤلابورن يڠ تڤت اونتوق مڠڬالقكن موريد براوسها كرس منيڠكتكن كچمرلڠن ماسيڠ٢.
”اين اكن مندوروڠ موريد براوسها برسوڠڬوه-سوڠڬوه درڤد اول دان بوكن هاڽ مڠولڠ كاجي ڤلاجرن اڤابيلا تيبا موسيم ڤڤريقسان سهاج.
”كيت مپاسركن سراماي امڤت اورڠ موريد باكل منداڤت كڤوتوسن چمرلڠ سموا A“ كاتاڽ.
بلياو بركات دمكين سلڤس مجليس ڤپمڤاين بيڬ سكوله كڤد 140 موريد سومبڠن درڤد يايسن ڤلاجرن Mara دSK مرنتو دسيني سمالم.
يڠ توروت حاضير ڬورو بسر SK مرنتو وان رازيتا وان داود دان يڠ دڤرتوا ڤرساتوان ايبو باڤ دان ڬورو SK مرنتو محمد زوكي مت زين.


text:
نامون كيني، ڤمبلين برس بوكن سهاج بوليه دلاكوكن دڤريميس ترسبوت كران ساتو اينوۏاسي بهارو تله دچيڤتا اوليه جماعه مسجد سلمن اينستيتوت تيكنولوڬي بندوڠ (ITB) دجالن ڬانيسا، كوتا بندوڠ دسيني.
مريک برجاي منچيڤتا سبواه ميسين جڠڬيه يڠ براوڤاي مپالوركن برس اونتوق توجوان مڠهولوركن زكاة كڤد ڤنريماڽ. ميسين ترسبوت دڤڠڬيل ‘ATM’ كران سا؞يزڽ يڠ همڤير سام دڠن ميسين ڤڠلوارن واڠ اوتوماتيک (ATM) كران سلا؞ين فوڠسيڽ مڠڬوناكن سكڤيڠ كد حاص اونتوق منداڤتكن برس.
كد ترسبوت ڤرلو دماسوقكن كدالم ميشين ترسبوت سام سڤرتي ميسين ATM سبنر دان سباپق دوا كيلوڬرم برس اكن دكلواركن ڤد بهاڬين باوه ميسين ايت.
ڤڠوروس ڤنليتين دان ڤڠمبڠن رومه عمل سلمان ITB، رومي هرديانشاه بركات، ڤنچيڤتا؞ن ميسين بركنا؞ن برتوجوان ممودهكن ستياڤ ڤنريما زكاة منداڤتكن بكلن برس ممندڠكن ترداڤت ڤروڬرم عمل يڠ دلاكوكن اوليه مسجد ترسبوت.
ايديا منچيڤتا ميسين اين اداله درڤد بكس ڤلاجر ITB. ڤد مولاڽ اڬق سوكر اونتوق منريما ايديا ترسبوت كران ڤمبواتن ميسين ايت ممرلوكن ڤرانچڠن يڠ راڤي. والاو باڬايمانايڤون، سلڤس منليتي دان مڠاداكن ڤربينچڠن دڠن ببراڤ ڤيهق درومه عمل اين، كامي تروس منجالنكن ڤروجيک مڠحاصيلكن ميسين اين.


text:
ڤروجيک اينوۏاسي باهن بنتوان مڠاجر (BBM) براساسكن ڤرما؞ينن دم اولر يڠ دحاصيلكن اوليه تيڬ اورڠ ڬورو، نورحفيظه عبدالغني، روزلين محمد روسمي دان خيرالساني محمد حتى تله مناريق ڤرهاتين ڤانل ڤنيلاي اونتوق ملايقكن مريک منريما ڤيڠت بركنا؞ن.
كتيڬ-تيڬ ڬورو بركنا؞ن توروت برسا؞يڠ دڠن سراماي 135 ڤسرتا لا؞ين دري اينستيتوسي ڤڠاجين تيڠڬي عوام (IPTA) دان سواستا دسلوروه نڬارا دالم ڤرتنديڠن ڤروجيک اينوۏاسي P&P بركنا؞ن.
قاعده P&P دم اولر ايت دبري نام Object to image (O2i) يڠ دحاصيلكن سلاما دوا ميڠڬو تله مناريق مينت ڤارا جوري يڠ ترديري درڤد ڤروفيسور دالم بيدڠ اينوۏاسي دان ڤنديديقن ببراڤ بواه IPTA.
ڤروجيک اينوۏاسي O2i دكتوا؞ي اوليه جورولاتيه ڤاكر ڤمباڠونن سكوله (SISC) بيدڠ ماتماتيک، ڤجابت ڤنديديقن ليڤيس (PPL)، مزلينور داود.
منوروت مزلينور، كمنڠن ڤيڠت ڬڠسا ايت بوكنله سسواتو يڠ موده براساسكن كسوڠڬوهن دان كرياتيۏيتي ڬورو بركنا؞ن سكالي ڬوس منجادي كبڠڬا؞ن PPL دان ورڬ ڤنديديق دا؞يره اين اڤابيلا SMK Clifford ممڤو منجولڠ نام دالم بيدڠ اينوۏاسي P&P.
”كمنڠن سكوله اين داڤت ممبري رڠسڠن ڬورو ددا؞يره اين سوڤايا تروس براوسها منيڠكتكن توڬس ڤروفيسيونل كڬوروان دڠن براينوۏاسي بيدڠ BBM باڬي توجوان ممنتڤكن قاعده دان ڤندكتن كتيک مڠاجر سلاري دڠن كڤرلوان ڤمبلاجرن ابد ک-21،“ كاتاڽ دسيني، بارو٢ اين.
سمنتارا ايت، ڬورو SMK Clifford، نورحفيظه عبدالغني بركات، ڤروجيک اينوۏاسي O2i (دم اولر) برتوجوان منجواب سو؞الن ڤنجلما؞ن مات ڤلاجرن ماتماتيک دان ببراڤ سوءالن سوبجيک لا؞ين دڠن موده دالم كالڠن ڤلاجر تيڠكتن دوا هيڠڬ تيڠكتن انم.


text:
كتوا ڤوليس كوالا لمڤور، داتوق مزلن لازين بركات، سوسڤيک٢ يڠ دتاهن مروڤاكن امڤت ورڬ تمڤتن، امڤت ورڬ Sierra Leone سأورڠ ورڬ Guinea دان سأورڠ ورڬ فلسطين براوسيا انتارا 28 هيڠڬ 49 تاهون.
”كيت جالنكن اوڤراسي سلڤس منداڤت معلومت درڤد سأورڠ اهلي ڤرنياڬا؞ن براوسيا 48 تاهون يڠ دتاوركن سكيم ڬندا؞ن واڠ يڠ دكاتاكن داڤت دڤراوليه دڠن چارا منچوچي واڠ.
”حاصيل معلومت دان تيندقن ڤانتس ڤيهق ڤوليس تله مپلامتكن مڠسا درڤد كروڬين RM600,000،“ كاتاڽ دالم سيدڠ اخبار دسيني سبنتر تادي.
اوجر مزلن، اورڠ عوام ڤرلو برهاتي-هاتي دڠن تاورن مڠڬنداكن واڠ يڠ مراڬوكن سوڤايا تيدق موده منجادي مڠسا ڤنيڤوان Black Money.
”ڤد تاهون لالو، كيت منريما تيڬ لاڤورن بركا؞يتن كيس اين ممبابيتكن كروڬين كيرا٢ RM427,000. اوليه ايت، مشاركت ڤرلو دأيڠينكن سوڤايا تيدق ترڤدايا دڠن ڤنيڤوان سڤرتي اين،“ اوجرڽ.


text:
السلام عليكم
الحَمْدُ للهِ الَّذِيْ أَرْسَلَ رَسُوْلَهُ بِالهُدَى وَدِيْنِ الحَقِّ لِيُظْهِرَهُ عَلَى الدِّيْنِ كُلِّهِ وَلَوْ كَرِهَ المُشْرِكُوْنَ أَشْهَدُ أَنْ لاإِلهَ إِلا اللهُ وَأَشْهَدُ أَنَّ سَيِّدَنَا مُحَمَّدًا عَبْدُهُ وَرَسُوْلُهُ اللّهُمَّ صَلِّ وَسَلِّمْ وَبَارِكْ عَلىَ سَيِّدِنَا مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ …أَمَّا بَعْدُ…..فَيَا عِبَادَ اللهِ ! اتَّقُوْا اللهَ حَقَّ تُقَاتِهِ وَلاتمَوُْتُنَّ إِلا وَأَنْتُمْ مُسْلِمُوْنَ …
واهاي همب-همب الله ! برتقوىله سكالين كامو كڤد الله دڠن سبنر-بنر تقوى. دان جاڠنله كامو ماتي ملاءينكن دالم كادأن اسلام.
ساي مڽرو ديري ساي سنديري دان جوڬ سيدڠ جمعة سكالين اڬر كيت سام-سام منيڠكتكن كتقوأن كيت كڤد الله دڠن ملاكوكن سڬالا سوروهنڽ دان منجاوهي سڬالا يڠ دتڬهڽ.
سيدڠ جمعة يڠ دحرمتي سكالين
فرمان الله دالم اية 2 سورة الجمعة :
هُوَ الَّذِي بَعَثَ فِي الْأُمِّيِّينَ رَسُولًا مِنْهُمْ يَتْلُو عَلَيْهِمْ آيَاتِهِ وَيُزَكِّيهِمْ وَيُعَلِّمُهُمُ الْكِتَابَ وَالْحِكْمَةَ وَإِنْ كَانُوا مِنْ قَبْلُ لَفِي ضَلَالٍ مُبِينٍ
مقصودڽ : دياله ﴿الله﴾ يڠ تله مڠوتوسكن كڤد كالڠن اورڠ-اورڠ عرب يڠ بوتا حروف سأورڠ رسول دري بڠسا مريك سنديري يڠ ممباچاكن ايات-ايات الله يڠ ممبوقتيكن كاسأن الله دان ككواسأنڽ. دان ممبرسيهكن مريك درڤد عقيدة يڠ سست سرتا مڠاجركن مريك كتاب الله دان حكمة ڤڠتاهوان يڠ مندالم مڠناءي حكوم-حكوم شريعة. دان سسوڠڬوهڽ مريك سبلوم كداتاڠن نبي محمد صلى الله عليه وسلم اداله دالم كسستن يڠ ڽات.
اسلام دان علمو تيدق داڤت دڤيسهكن كران اسلام ايت سنديري ترتڬق د اتس كيقينن يڠ ڤستي ملالوءي علمو يڠ دسولوهي چهاي وحي الله. كقواتن اسلام يڠ بركمبڠ دان ممڤو ممبينا تمدون برسڤادو انتارا كمأنسيأن دان كبندأن اداله حاصيل درڤد كقواتن علمو بوكنڽ برداسر كڤد ڤقسأن دان كجاهيلن. اسلام يڠ مروڤاكن اڬام فطرة اداله اڬام يڠ ممڤو دڤلوق دان دعمالكن اوليه سلوروه اومت مأنسي تنڤا مڠيرا كادأن تختا دان هرتا، بڠسا دان نڬارا، اوسيا دان بوديا. كادأن فطرة مأنسي يڠ ماهوكن كبأيقكن دان بڬيتو بنچي كڤد كجاهتن تله مڽببكن هاتي مريك موده ترتاريق كڤد سلوروه اجارن اسلام يڠ سمڤورنا. اوليه ايت مأنسي ڤرلو كڤد هداية دالم مرايه بتاڤ مانيسڽ نعمة ايمان دان اسلام
سيدڠ جمعة يڠ درحمتي الله،
اد علماء ممبهاڬيكن هداية كڤد 5 ڤريڠكت ايايت :
ڤرتام : هداية الوِجْدَان الطبيعي يڠ برارتي ڤتونجوق يڠ تيمبول درڤد ڤراسان مڠيكوت طبيعة سمنجق لاهير ك دنيا سڤرتي لاڤر، داهاڬ، ڤانس، سجوق، ساكيت دان لاينڽ. سباڬاي چونتوهڽ باڬايمانا سأورڠ انق كچيل اكن مناڠيس اونتوق كسلامتن ديريڽ د مان تاڠيسن ايت برتوجوان ممينتا ايبو اتاو ڤڠاسوهڽ سوڤاي مڠوروسكنڽ. ستله منداڤت لاينن اتاو ڤڠوروسن يڠ سچوكوڤڽ مك ڤتونجوق درڤد راس ڤواس دالم ديري انق كچيل ايت مڽوروه دي اڬر برهنتي مناڠيس. هداية ڤريڠكت اين بلوم ممبنتو مأنسي درڤد مڠنل تنتڠ حقيقة الله دان اڬام
كدوا : هداية الحواس ايايت ڤتونجوق ڤنچاايندرا يڠ ليما ايايت مات، هيدوڠ، تليڠا، ليده دان كوليت. ڤتونجوق يڠ ترحاصيل درڤد رڠساڠن ڤنچاايندرا اين ميمڠ ڤرلو باڬي كسلامتن ديري مأنسي دالم منجأوهي سسواتو يڠ ممبهاياكن سرتا منيمبولكن ڤراسأن اونتوق مندكتي سسواتو يڠ ممبري منفعة كڤد ديري. نامون بڬيتو ڤتونجوق ڤنچاايندرا اين تيدق سنتياس بنر كران دالم باڽق كادأن مات مليهت بارڠ يڠ لولوس جادي بيڠكوق، ليده ترساله مراسا د مان سسواتو يڠ مانيس دراسڽ ڤاهيت، هيدوڠ ترساله باو د مان سسواتو يڠ هاروم دراس بوسوق دان سلاينڽ. كسيمڤولن درڤد سيني مك كيت داڤتي بهاوا ڤتونجوق ڤنچاايندرا تيدق چوكوڤ دالم منجاڬ كسلامتن مأنسي د مان كيت سموا ممرلوكن ڤتونجوق يڠ لبيه تيڠڬي اونتوق منچاڤي كسلامتن ديري د دنيا دان اخيرة.
سيدڠ جمعة يڠ دحرمتي سكالين،
فرمان الله دالم اية 190 سورة آل عمران :
إِنَّ فِي خَلْقِ السَّمَاوَاتِ وَالْأَرْضِ وَاخْتِلَافِ اللَّيْلِ وَالنَّهَارِ لَآيَاتٍ لِأُولِي الْأَلْبَابِ
مقصودڽ : سسوڠڬوهڽ ڤد كجادين لاڠيت دان بومي، دان ڤد ڤرتوكرن مالم دان سياڠ، اد تندا-تندا ﴿ككواسأن، كبيجقسنأن، دان كلواسن رحمة الله﴾ باڬي اورڠ-اورڠ يڠ برعقل
كتيڬ : هداية العقل ايايت ڤتونجوق براسسكن عقل ايايت سواتو الة يڠ دأنوڬرهكن اوليه الله سباڬاي ڤنيمبڠ دان مميكيركن سسواتو يڠ دسمڤأيكن اوليه رڠساڠن ڤنچاايندرا دان اڤ يڠ تيمبول درڤد ڤراسان طبيعي. ستله دتيمبڠ دان دفيكيركن اوليه عقل مك مأنسي داڤت برتيندق اونتوق منچاڤأي سسواتو متلامت يڠ دراسكن داڤت ممبري كبهاڬيأن اونتوق ديريڽ. تتاڤي ستله مليهت اڤ يڠ برلاكو د هادڤن مات كيت باڬايمانا ڤتونجوق براسسكن عقل سمات-مات توروت ڬاڬل اونتوق مڠڬاڤاي كبهاڬيأن يڠ سجاتي كران تاهڤ ڤڠڬونأن عقل اداله ترباتس. تيندقكن براسسكن عقل سمات-مات سريڠكالي ترسيلڤ د مان سسواتو يڠ دفيكيركن باءيك تتاڤي منجادي سباليقڽ. اوليه ايت الله تله مڠانوڬرهكن ڤتونجوق يڠ لبيه تيڠڬي درڤد ڤتونجوق عقل كڤد مريك يڠ دكهندقكيڽ دالم منچاڤي جالن يڠ لوروس اونتوق كبهاڬيأن حقيقي د دنيا دان اخيرة.
كامڤت : هداية الدين ايايت ڤتونجوق دري لاڠيت يڠ دناماكن اڬام يڠ برارتي ڤراتورن يڠ دتورونكن اوليه الله اونتوق كسلامتن دان كبهاڬيأن هيدوڤ مأنسي سمادا يڠ بربنتوق اينديۏيدو اتاو مشاركت رامي. ملالوءي ڤتونجوق اڬام مك سساورڠ ايت داڤت مڠوجي دان ممڤربتولكن ڤنداڤت براساسكن عقلڽ منروسي ڤرتيمبڠن نراچا اڬام. سساورڠ ايت داڤت تاهو تنتڠ كبنرن دان كبهاڬيأن يڠ مستي دچاڤاي براسسكن كهندق اڬام بوكنڽ سمات-مات ملالوءي ڤنداڤت عقل سمات-مات. ملالوءي ڤتونجوق اڬام جوڬ مك ڤرجالنن هيدوڤ سسأورڠ ايت لبيه ترجامين دان تركاول. نامون بڬيتو رامي جوڬ ڬولوڠن يڠ چرديق ڤنداي دالم اوروسن اڬام يڠ ترساله لڠكه دان ترسست درڤد ڤتونجوق الله يڠ سبنر. رامي مريك يڠ فهم اڬام توروت ترسست جالن والاو ڤون تله ڤون دأنوڬرهكن دڠن ڤتونجوق اڬام. ڤركارا اين تتڤ برلاكو كران مريك تيدق دأنوڬرهكن هداية يڠ ڤاليڠ تيڠڬي. مريك موڠكين هاڽ مڠتاهوي تنتڠ اڬام ملالوءي ڤمبلاجرن دان ڤمباچان سهيڠڬ مڽنتوه هاتي تتاڤي تيدق ممڤو مڠڬوناكنڽ سچارا بتول كران ماسيه بلوم دبري هداية يڠ لبيه تيڠڬي.
سيدڠ جمعة يڠ دكاسيهي سكالين،
كليم : توفيق يڠ مروڤاكن هداية يڠ ڤاليڠ تيڠڬي ايايت ڤمبرين ڤتونجوق برسرتا دڠن انوڬره كماهوان دان كسڠڬوڤن دالم ديري اونتوق بربوات سڬالا سسواتو يڠ ممباوا كڤد كسلامتن دان كبهاڬيأن هيدوڤ دنيا دان اخيرة. اڤابيلا ديري كيت دبريكن توفيق مك بوكن سهاج كيت مڠتاهوي تنتڠ سسواتو ايت يڠ باءيك اونتوق دكرجكن دان سسواتو بوروق اونتوق دتيڠڬلكن تتاڤي سڬالا اڠڬوتا كيت توروت دبري كقواتن اونتوق ملقساناكن سڬالا ايت اونتوق منچاڤأي كريضأن الله. توفيق هاڽ ترلتق ڤد تاڠن الله يڠ بركواس سهاج تنڤا ممڤو دميليقكي اوليه سبارڠ مخلوق والاو دي سأورڠ رسول سباڬايمان نبي كيت محمد صلى الله عليه وسلم سنديري تيدق ممڤو ممبري هداية توفيق كڤد باڤ ساودارا كسايڠنڽ ابو طالب.
فرمان الله دالم ايات 56 سورة القصص:
إِنَّكَ لَا تَهْدِي مَنْ أَحْبَبْتَ وَلَٰكِنَّ اللَّهَ يَهْدِي مَنْ يَشَاءُ ۚ وَهُوَ أَعْلَمُ بِالْمُهْتَدِينَ
مقصودڽ : سسوڠڬوهڽ اڠكاو ﴿واهاي محمد﴾ تيدق بركواس ممبري هداية ڤتونجوق كڤد سسياڤ يڠ اڠكاو كاسيهي ﴿سوڤاي اي منريما اسلام﴾، تتاڤي الله جواله يڠ بركواس ممبري هدايه ڤتونجوق كڤد سسياڤا يڠ دكهندقيڽ ﴿منوروت اوندڠ-اوندڠ ڤراتورنڽ﴾; دان دي له جوا يڠ لبيه مڠتاهوي اكن اورڠ-اورڠ يڠ ﴿اد ڤرسديان اونتوق﴾ منداڤت هداية ڤتونجوق ﴿كڤد مملوق اسلام﴾.
سيدڠ جمعة يڠ درحمتي الله،
هداية توفيق يڠ ترتيڠڬي اين مستيله كيت رايه دڠن سنتياس مندالمي علمو اڬام دان دعا كيت كڤد الله. كيت جوڬ مستي ممڤركاسكن 3 داسر اوتام ڤنديديقن براسسكن اسلام ايايت داسر ڤنديديقن ڤرتام اياله سسواتو علمو يڠ دأجر تيدق بوليه بيباس درڤد برڤڬڠ كڤد عقيدة اسلام ايايت مستيله دسرتاكن دڠن ايات القرءان دان حديث نبي. داسر ڤنديديقن كدوا يڠ دتكنكن اوليه الله اياله ڤمبرسيهن اومت مأنسي درڤد عقيدة سست. مانكالا داسر ڤنديديقن كتيڬ يڠ مستي دتراڤكن اياله ڤڠاجرن كڤد سلوروه اجارن اسلام يڠ مرڠكومي سموا اسڤيك كهيدوڤن. كيت تيدق ماهو كادأن كروسقكن اخلاق د كالڠن ڤلاجر سكوله تروس منيڠكت عقيبة سيستم ڤنديديقن نڬارا لبيه كڤد مڠجر دنيا. كيت بيمبڠ اومڤن موسوه ملالوءي
فرمان الله دالم ايات 8 سورة الصف:
يُرِيدُونَ لِيُطْفِؤُوا نُورَ اللَّهِ بِأَفْوَاهِهِمْ وَاللَّهُ مُتِمُّ نُورِهِ وَلَوْ كَرِهَ الْكَافِرُونَ
مقصودڽ : مريك سنتياس بروسها هندق ممادمكن چهاي الله ﴿أڬام اسلام﴾ دڠن مولوت مريك، سداڠ الله تتڤ مڽمڤورناكن چهايڽ، سكاليڤون اورڠ-اورڠ كافير تيدق سوك ﴿اكن يڠ دمكين﴾
بَارَكَ اللهُ لِيْ وَلَكُمْ فِي القُرْآنِ العَظِيْمِ وَنَفَعَنِي وَإِيَّاكُمْ بِمَا فِيْهِ مِنَ الآيَاتِ وَالذِّكْرِ الحَكِيْمِ وَتَقَبَّلَ مِنِّي وَمِنْكُمْ تِلاوَتَهُ إِنَّهُ هُوَ السَّمِيْعُ العَلِيْمُ وَاسْتَغْفِرُ اللهَ العَظِيْمَ لِيْ وَلَكُمْ وَلِسَائِرِ الُمْسِلِمْينَ وَالمُسْلِمَاتِ وَالمُؤْمِنِيْنَ وَالمُؤْمِنَاتِ فَاسْتَغْفِرُوْهُ فَيَا فَوْزَ المُسْتَغْفِرِيْنَ وَيَا نَجَاةَ التَّائِبِيْنَ
4S ايايت [1] Song ﴿ڽاڽين يڠ ملالايكن سهيڠڬ ترجبق كڤد ڤموجأن شيطان﴾، [2] Seks بيبس هيڠڬ لاهير بڬيتو راماي انق لوار نكاح، [3] Sport ﴿سوكن يڠ ملكاكن هيڠڬ راماي يڠ منيڠڬل كواجيڤن اڬام﴾، [4] Smooke ايايت عمالن مروكوق يڠ اخيرڽ ممباوا كڤد ترجبق دڠن نجيس داده اكن دتلن اوليه اومت اسلام سهيڠڬ مسئله برتمبه ڤاره. عقيدة اومت اسلام هاري اين جوڬ سماكين ڤاره اڤابيلا اداڽ دعوأن ڤلاتيه ڤروڬرام لاتيهن خدمت نڬارا ﴿PLKN﴾ يڠ مڠهادڤي 2 مسئله يڠ ڤاليڠ بسر ايايت مسئله تيدق تاهو ڤركارا اساس اڬام دان ڤرمينتأن اونتوق مرتد درڤد اسلام. كيت مستي برساتو دان برسوڠڬوه سرتا استقامه دالم مناڠني مسئله يڠ بڬيتو كرونيك اين. تياد ماس اونتوق كيت بريحت كران توڬس كيت سماكين برتمبه. چڬه سبلوم ڤاره، راوت سبلوم ترليوات، سكت سبلوم مربق
Filed under: خطبة جاوي |


text:
ڤڠروسي جاوتنكواس ڤنديديقن، سا؞ين س، عالم سكيتر دان تيكنولوڬي هيجاو نڬري، داتوق دوكتور محمد امين زكريا بركات، سكواد ايت يڠ دألهامكن ڤنوبوهنڽ اوليه ڤرتوبوهن وانيتا ڤريهاتين ڤيراق (PWPP) ڤرلو كران ڬولوڠن رماج بريسيكو بسر ترليبت دالم جنايه سيبر.
منوروتڽ، رماج تردده كڤد ڤڠاروه جنايه سيبر كران ڤركمبڠن تيكنولوڬي ماس كيني سلا؞ين ممودهكن توڬس ڤوليس.
”سكواد راكن عالم سيبر اكن برتيندق سباڬاي مات دان تليڠا كڤد ڤيهق سكوله دان مشاركت اونتوق مپالوركن معلومت جک برلاكو جنايه سيبر سڤرتي ڤپيبرن باهن ڤورنوڬرافي، ڬودامن دان ڤپالهڬونا؞ن ايدينتيتي ڤيهق كتيڬ.
”كراجا؞ن نڬري مپوكوڠ اوسها ڤنوبوهن سكواد اين دان اكن ممبنتو ممڤرلواسكن كسكوله ددا؞يره لا؞ين سمبيل برهارڤ ڤرتوبوهن بوكن كراجا؞ن سام٢ منجاياكن،“ كاتاڽ.
بلياو بركات دمكين سلڤس مراسميكن ڤنوتوڤن ڤروڬرم ڤنچڬهن جنايه سيبر ترهادڤ رماج ڤريڠكت دا؞يره كوالا كڠسر دسكوله منڠه كبڠسا؞ن Clifford دسيني هاري اين.
توروت حاضير كتوا سيكتور ڤڠوروسن معلومت جابتن ڤنديديقن نڬري، ذوالكيفلي محمد ادريس ڤڠروسي ڤرتوبوهن وانيتا ڤريهاتين ڤيراق، داتين نورمه هانوم ابراهيم.


text:
منوروت ڤندودوق تمڤتن، سكورڠ-كورڠڽ ليم اورڠ توروت چدرا دالم سرڠن يڠ برلاكو دسبواه باڠونن تيڬ تيڠڬت دباندر عمران اين.
دفهمكن، سرڠن يڠ مليبتكن اورڠ عوام ايت مروڤاكن يڠ تربهارو سجق بولن لڤس ترماسوق سرڠن يڠ مڠنا؞ي سبواه هوسڤيتل دأوتارا يامن، - رو؞يتر
9 تربونوه دالم سرڠن اودارا
ساناء 9 سيڤتيمبر – سكورڠ-كورڠڽ سمبيلن اورڠ عوام ترماسوق امڤت كانق٢ تربونوه دالم ساتو سرڠن اودارا يڠ دلنچركن تنترا ڤاكتن دكتواي عرب سعودي دسبواه كاوسن ڤنمڤتن دأوتارا ساناء، يامن سمالم.
منوروت ڤندودوق تمڤتن، سكورڠ-كورڠڽ ليم اورڠ توروت چدرا دالم سرڠن يڠ برلاكو دسبواه باڠونن تيڬ تيڠڬت دباندر عمران اين.


text:
مڠسا براصل دري جالن باتو كاوا-ماتڠ مڠهمبوس نفس تراخير ستله دماسوقكن كأونيت راوتن راڤي عاقبة دڬيڬيت انجيڠ سجق 25 جانواري لالو.
كماتين مڠسا دصحكن اوليه منتري كراجا؞ن تمڤتن دان ڤرومهن نڬري، ڤروفيسور داتوق دوكتور سيم كوي هيان دالم ستاتوس يڠ دموات نا؞يق دفيسبوک ميليقڽ ڤد ڤوكول 14.45 كالم تادي.
منروسي ستاتوس ترسبوت، كوي هيان مڠوچڤكن تعزيه كڤد كلوارڬ مڠسا يڠ منيڠڬل دنيا كران رابيس دهوسڤيتل عموم سراوق ڤد ڤتڠ سمالم، دان سمڤت مپنارايكن انم لڠكه ڤنچڬهن اول سكيراڽ اينديۏيدو ايت دڬيڬيت انجيڠ باڬي مڠيلق دجڠكيتي وابق بركنا؞ن.
سجق 30 جون تاهون لالو سهيڠڬ سمالم، ترداڤت توجوه كيس جڠكيتن رابيس دلاڤوركن دسراوق دڠن توجوه٢ كيس تله منيڠڬل دنيا.
سوسولن مسئله جڠكيتن رابيس يڠ سريوس ايت، كراجا؞ن نڬري تله مڠرهكن ڤميليق انجيڠ دسراوق ترماسوق كاوسن ڤندالمن واجب منداڤتكن سونتيقن ۏكسين ڤپاكيت ترسبوت اونتوق انجيڠ ڤليهارا؞ن.
اراهن ايت دعمومكن اوليه تيمبلن كتوا منتري مرڠكڤ ڤڠروسي جاوتنكوا ڤڠورون بنچان نڬري، داتوق امر دوڬلس اوڬڬه أمبس كڤد ڤمبريتا كتيک ملاوت ڤوست ۏكسينيساسي دMJC، باتو كاوا دسيني، كلمارين.


text:
نامون ڤد بولن لالو ڤرنياڬان ميليقڽ ايت ليڠكوڤ.
ڤڬوام دري ايروڤه دان كراني اينديا يڠ برتاهون-تاهون مڠونجوڠي ريستورن حبيب تله منيڠڬلكن نڬارا اين كران دبرهنتيكن اوليه شريكت٢ عوام دان سواستا برايكوتن كجاتوهن هرڬ تناڬ.
“ڤلڠڬن سلالو داتڠ كڤد ساي دان بركات اين اداله سندويچ يڠ تراخير. مريک بركات اين مروڤاكن تاهون يڠ سوكر” كات سامير.
سڤرتي نڬارا تلوق لاين يڠ برڬنتوڠ كڤد جوالن تناڬ قطر يڠ مروڤاكن ڤڠلوار ڬس اصلي تربسر ددنيا تله براوسها اونتوق كسن ڤڠورڠن هرڬ ميپق دڠن منايقكن بيل اوتيليتي دان ڤربلنجان نڬارا.
كباپقن ڤكرجا اسيڠ يڠ ممبنتوق سبهاڬين بسر ڤوڤولاسي ڤندودوق سراماي 2.5 جوتا تله ترججس.
مالهن شريكت دقطر يڠ برڬنتوي كڤد كونترک كراجان مراساي تكننڽ دان تله ممبكوكن ڬاجي سرتا منمتكن كونترک جوروترا ايكسڤاتاريات ڤڬوام دان كونسلتن دري بريتن ڤرنچيس اميريكا شريكت (AS) دان اينديا.
سمنتارا ايت ڤرنياڬان يڠ برڬنتوڠ كڤد دوتي كستم درڤد ڤكرجا اسيڠ ڤروفيسيونل دڠن ڬاجي مريک يڠ بيبس چوكاي دان ڤنداڤتن بوليه ڬونا ترماسوق ريستورن سڤرتي ميليق حبيب ماسيه بوليه برجواڠ اونتوق سلامت درڤد تكنن ترسبوت.
تايكون ايستيت تركموک قطر محمد العمادي يڠ ممباڠونكن AS$1 بيليون (RM4 بيليون) ڤوست بلي-بله ددوها دان باكل دبوک ڤد سيڤتيمبر اين بركات كيفي دان بوتيق تيدق ممڤوپاي مسئله اونتوق مناريق ڤلڠڬن اونتوق داتڠ.
“سڤولوه درڤد 12 ڤوست بلي-بله سدڠ دباڠونكن دقطر دان باكل دبوک تيدق لاما لاڬي.
“تتاڤي اين بوكن مروڤاكن ساتو ڤتونجوق يڠ باڬوس دڠن كأدان ايكونومي سماس ڤاسرن تيدق ممڤو منمڤوڠ لبيه باپق ڤوست ممبلي بله” كات العمادي.
ڤد تاهون لالو قطر ڤيتروليوم ملڤسكن لبيه 1,000 ڤكرجا اسيڠ سباڬاي سبهاڬين درڤد ڤنستروكتورن سمولا.
توروت سام بربوات دمكين ستيسين تيليۏيشن عرب الجزيرا منوتوڤ رڠكاينڽ دأميريكا ڤد اڤريل لالو دان ممبرهنتيكن 500 كاكيتاڠن يڠ سبهاڬينڽ براد ددوها.
ماسيه تيدق جلس بيلڠن ڤكرجا اسيڠ يڠ تله دبرهنتيكن دان ڤوڤولاسي نڬارا اين ماسيه بركمبڠ كران كماسوقن ڤكرجا دري اسيا باڬي ممبينا لبوه راي سرتا ستاديوم اونتوق كجوهنن ڤيالا دنيا 2022.
نامون منوروت سومبر٢ ايندوستري ترماسوق تيڬ كتوا ڤڬاواي ايكسيكوتيف (CEO) شريكت بركات برڤولوه-ڤولوه ريبو ڤكرجا كولر ڤوتيه تله دبرهنتيكن دالم تيمڤوه دوا تاهون لالو.
كراجان قطر ڤد ديسيمبر لالو منڤتي سڤاروه رمالن باڬي ڤرتومبوهن ايكونومي ڤد بولن لالو مريک منجڠک اونتوق منجالنكن ديفيسيت اونتوق سكورڠ-كورڠڽ تيڬ تاهون برايكوتن هرڬ ڬس اصلي ميپق يڠ ماسيه رنده.


text:
بومي کپالڠ ڤولا تيدق کورڠ هيبتڽ اڤابيلا کيني مميليکي ساتو لاڬي مرچو تندا سباڬاي کبڠڬا؞ن دان تاريقن کڤد ڤارا ڤلنچوڠ يا؞يت جمبتن دارالهنا يڠ دبوک سچارا راسمي ڤد ڤوکول 11.11 دان 11 ساعت مالم ڤد 11 نوۏيمبر لالو اوليه يڠ دڤرتوا نڬري، تون عبدالطيب محمود.
جمبتن منلن کوس ڤمبينا؞ن برنيلاي RM35 جوتا ايت ممڤوپا؞ي کأونيکن کران بربنتوق S سڤنجڠ 335 ميتر يڠ مڠهوبوڠکن ديوان اوندڠن نڬري (DUN) سراوق دبهاڬين سلاتن دان تبيڠن کوچيڠ دأوتارا باندر راي کوچيڠ.
عبدالطيب دالم اوچڤن ڤراسمين برکات، دارالهنا برمعصود ’ place of peace and tranquility‘ (سواسان داماي دان تنڠ).
”تنڤا جمبتن اين، کچنتيقن کوچيڠ سأکن تيدق منچوکوڤي، جمبتن اين مڠهوبوڠکن کدوا-دوا بهاڬين کوچيڠ.
”ايديا ممبينا جمبتن اين منچرمينکن بتاڤ کيت دماس لالو داڤت مليهت کأيندهن کوچيڠ،“ اوجرڽ.
سمنتارا ايت، کتوا منتري، داتوق ڤاتيڠڬي ابڠ جوهاري تون اوڤيڠ دالم اوچڤن ممبريتاهو، ڤمبينا؞ن جمبتن ترسبوت مننداکن ڤنچاڤاين سواتو ستروکتور يڠ کوکوه دان مناريق سرتا مميليکي نيلاي ايستيتيک حاصيل الهام غبدالطيب.
”اين (جمبتن) بوکنله ستروکتور (باڠونن) ڤرتام دباندر راي کوچيڠ يڠ دألهامکن اوليه تون.